text:
- TIOTAL
- Bàtaichean air an ceangal aig Beulanach, Sligh-uisge a' Chrìanain
- EXTERNAL ID
- GB1796_859_20_1016
- ÀITE
- Beulanach
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Cnapadal a Tuath
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10902
- KEYWORDS
- dealbhadaireachd-camara
togail dhealbhan
a' Ghàidhealtachd 's na h-Eileanan
eachdraidh shòisealta
slighean-uisge
bailtean beaga
clachanan
Tha clachan Bheulanach na laighe ri taobh an earra-dheas Slighe-uisge a' Chrìanain, 3cil. an earra-dheas air clachan a' Chrìanain. San dealbh seo on chiad leth den 20mh linn chithear bàtaichean air an ceangal ann an lochan na slighe-uisge aig Beulanach.
Air a dhealbhadh le Iain Rennie, dh'fhosgail Slighe-uisge a' Chrìanain ann an 1801. Bha an t-slighe-uisge, a bha 9 mìle ann am faid, a' ceangal Àird Driseig agus Crìanan agus bha seo a' fàgail rathad seòlaidh aig cabhlaich iasgaich Loch Fìn agus Abhainn Chluaidh do Chaolas Dhiùra, gus nach fheumadh iad a dhol timcheall air Rubha Chinn Tìre. Chaidh an t-slighe-uisge a chleachdadh cuideachd na cùrsa chunbhalaich le bàtaichean-smùide na dùthcha a bha a' dol eadar Inbhir Nis, Glaschu agus an t-Òban.
Rugadh tè nan dealbhan-camara, Mary Ethel Muir Donaldson, ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Bhàsaich i ann an taigh-altraim an Dun Èideann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


c: text/html

text:
- TIOTAL
- Dithis dhaoine-uasal a' còmhradh ann an Àrd Shràid Inbhir Nis
- EXTERNAL ID
- GB1796_1999_116_080
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an; 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11111
- KEYWORDS
- Àrd Shràid Inbhir Nis
bainne
cairtean-bainne
Dithis dhaoine-uasal - Mgr Hendry agus Mgr Ùisdean MacThòmais - a' còmhradh ann an Àrd Shràid Inbhir Nis. Tha cùirn bhainne anns a' chairt bhainne, air a tarraing le eich, a tha air an cùlaibh. Bhiodh am bainne air a dhòrtadh às na cùirn seo don chòrn no don chuinneig aig an teaghlach fhèin. Cha robh feum am bainne a thomhais seach gun robh na cùirn uile de mheudachd sònraichte.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive

robotstxt: allowed

filter: keep


text: B'e Tómas de Paor Ó Conchobhair (Beurla: Thomas Power "T. P. " O'Connor, Baile Átha Luain,[1]5 an Dùbhlachd1848 - Lunnainn, 18 an t-Samhain1929), fear-naidheachd,[2] agus fear-iomairt Pàrtaidh nàiseantach na h-Èireann, a bharrachd air a bhith na bhall phàrlamaid airson Liverpool Scotland[3] (an sgìre mu thimcheall Sràid na h-Alba, ann am Poll a' Ghrùthain, Sasainn), fo bhràiste Partaidh Nàiseantachd na h-Èireann eadar 1885 agus 1929. Bha Ó Conchobhair an sàs ann an iomairt airson neo-eisimeileachd na dùthcha aige fad a bheatha, an dà chuid taobh a-staigh na h-Èireann agus thall thairis ann an Sasainn cuideachd. A thuilleadh air sin, bha e uamhasach ainmeil mar fhear-aithris cuideachd is e na eòlaiche na Pruise. Thug e ceum ann an Eachdraidh agus Cànain ann an oilthigh na Gaillimhe[4] agus bha e fileanta san Fhraingis is sa Ghearmailtis.


text:
Am fear a chaidh a lorg obair a phaigheadh airson inneal tài...
Tuilleadh mar seo:
Tha mac an tighearna ann...
Na diofar chosnaidhean aig...
Mar a rinn Ruairidh...
Am fear a chaidh a...
Fiosraichean - Mìcheal Mac an t-Saoir
Luchd-clàraidh - Dòmhnall Eairdsidh Dòmhnallach
Geàrr-chunntas - Am fear a chaidh a lorg obair a phaigheadh airson inneal tàillearachd.
Bha tàillear anns an Eilean Sgitheanach a chaidh a choimhead airson cosnadh feuch am faigheadh e inneal tàillearachd. Chaidh e gu taigh agus dh'fhaighnich e airson obair. Chaidh fhàgail leis fhèin agus chaidh an taigh na theine. Theich e. Chaidh fear às a dhèidh ach fhuair e air falbh. Thàinig e gu muileann agus chaidh e a-staigh. Chuala e daoine agus chaidh e am falach. Thàinig dithis a-staigh le biadh agus gunna. Thuit e air am muin agus theich iad. Dh'ith e am biadh agus dh'fhalbh e leis a' ghunna, airson a reic. Cheannaich tuathanach e agus thug e obair dha. Cheannaich e an inneal tàillearachd agus chaidh e dhachaigh.
Fad a' Chlàir (h:m:s) - 00:11:11
Àm Clàraidh - 1975.07
Cànan - Gàidhlig
Seòrsa - Sgeulachd
Cruinneachadh - Sgoil Eòlais na h-Alba
Àireamh a' Chlàir - 58583
Àireamh an Teip Thùsail - SA1975.111
Àireamh a' Chlàir Thùsail - SA1975.111.A2
Càileachd an Fhuaime - Meadhanach Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Eilean - An t-Eilean Sgitheanach
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/58583/1
Tweet


text:
Dealbhan na Dùthcha: Coimeas eadar Cèitean 2006 's 2007
An-uiridh, ghluais mi a dh'Iuneau 's dh'fhuirich ann an shin nam aonar trì mìosan. 'S thadhal mo bhean orm aig toiseach a'chèitean 's thog mi corra dealbhan na sgìre nuair aig an àm ud. 'S e bliadhna chun an latha fhèin on a thog mi na dealbhan sin 's chaidh mi a-mach an-diugh a'togail nan dearbh dealbhan gus an gabh coimeas a dheanamh eadar mar a tha an eighr-shruth a'coimhead an-diugh 's an uiridh aig an dearbh àm den bhliadhna 's a bheil buaidh sam bith aig a'gheamhradh chruaidh a fhuair sinn air coltas na h-eighr-shruth 's na dùthcha.
Uill, tha e doirbh ri ràdh dè am buaidh a th'air an eighr-shruth fhèin. 'S dòcha gu bheil e ro thràth co-dhiugh, 's dòcha gum bith bliadhnaichean eadar geamhradh cruaidh gu h-àrd sna beantainn 's a bhuaidh air cois na h-eighr-shruth. 'S e an aon buaidh a tha mise a'faicinn 's e 's gu bheil deigh fhathast air an loch 's cha robh an-uiridh 's bheil beagan sneachd a bharrachd air na beantainn an coimeas ri an uiridh.
powered by ODEO


text:
Venue name
Leanach Church, Highland Folk Museum
Address
Highland Folk Museum, Newtonmore, PH20 1AY
Opening daily from 11am to 4pm Monday 22 October to Sunday 28 October, our 2018 linen journey through Scotland concludes with a week of exhibition and events at The Highland Folk Museum in Newtonmore.
Working with the wonderful curatorial team at this ethnographic open air museum, unique in Scotland and with colleagues from the University of the Highlands and Islands, we supplement our core exhibition of contemporary design from Scotland, Ireland and the Netherlands with events reaching out into Highland communities with a past and present focus on flax fibre and linen cloth.
Our full events schedule is noted below with events at Leanach Church and nearby withn the Folk Museum grounds. We look forward to welcoming you: all events are free and open to all.
A’ fosgladh gach latha bho 11m gu 4f, Diluain 22 Dàmhair gu Didòmhnaich 28 Dàmhair, tha cuairt Ar Sgeulachd Anairt 2018 tro Alba a’ crìochnachadh le seachdain de thaisbeanadh is de thachartasan aig Taigh-tasgaidh Sluagh na Gàidhealtachd ann am Baile Ùr an t-Slèibh. Ag obrachadh leis an t-sàr sgioba tasgaidh aig an taigh-tasgaidh eitneografaig seo air a’ bhlàr a-muigh, agus le co-obraichean bho Oilthigh na Gàidhealtachd agus nan Eilean, tha sinn a’ cur ri ar prìomh thaisbeanadh de dhealbhadh co-aimsireil à Alba, Èirinn agus an Òlaind. Bidh na tachartasan a’ ruigsinn a-mach gu coimhearsnachdan na Gàidhealtachd agus a’ toirt sùil air snàithleach lìn agus aodach anairt san latha a dh’fhalbh agus san latha a th’ ann. Thèid clàr-ama iomlan nan tachartasan againn fhoillseachadh sna làithean air thoiseach agus tha sinn a’ dèanamh fiughair ri fàilte a chur oirbh. Tha an taisbeanadh agus na tachartasan an-asgaidh agus fosgailte do na h-uile.


text:
Leum dhan Leabhar
Ma tha fèill-reic gu bhith aig an sgoil agaibh ro na làithean-saora, cuimhnichibh gu bheil club leabhraichean do sgoiltean aig Comhairle nan Leabhraichean, Leum dhan Leabhar.
Tha Leum dhan Leabhar coltach ri clubaichean-leabhraichean eile ann an sgoiltean – bidh tidsearan a' cur a dh'iarraidh taghadh de leabhraichean Gàidhlig a ghabhas a thaisbeanadh aig tachartasan sònraichte, leithid fèisean, oidhche nam pàrant, no làithean fosgailte. Bidh sinn a’ cur measgachadh de leabhraichean gu sgoiltean – ficsean agus neo-fhicsean – a bhios ag amas air aoisean eadar-dhealaichte, bho chròileagan gu àrd-sgoilearan. Faodaidh sgoilearan agus pàrantan leabhraichean a thaghadh agus òrdan a chur thugainn tron sgoil. Togaidh Comhairle nan Leabhraichean na bogsaichean às dèidh an tachartais agus cuiridh sinn na leabhraichean a chaidh òrdachadh air ais dhan sgoil cho luath ’s a ghabhas.
Bidh Comhairle nan Leabhraichean a’ dèanamh sgrùdadh air na leabhraichean a thèid a chur gu sgoiltean gu cunbhalach, gus a bhith cinnteach gum bi sgoiltean a’ faighinn nan tiotalan as ùire, air am bi na sgoilearan measail. Bidh sinn ag iarraidh air sgoiltean fios a chur thugainn co-dhiù mìos air thoiseach air an tachartas, ach an tèid againn na leabhraichean a chur thugaibh ann an àm.
Airson tuilleadh fiosrachaidh mu dheidhinn Leum dhan Leabhar no airson bogsa leabhraichean fhaighinn, cuiribh fios gu Shelagh Chaimbeul, Oifigear Reic is Margaideachd no fòn gu 0141 337 6211.


text:
An dithis le croit a chaidh a dh'ionnsaigh nan sìthichean.
Tuilleadh mar seo:
Na sìtheanaich agus an...
Thug na sìthichean croit...
Mar a thachair do dhà...
Naidheachd mu na...
Fiosraichean - Dòmhnall Fearghasdan
Luchd-clàraidh - ; Dòmhnall Eairdsidh Dòmhnallach
Geàrr-chunntas - An dithis le croit a chaidh a dh'ionnsaigh nan sìthichean.
Thugadh duine le croit dam b' ainm Bàrnaidh a-steach am broinn sìthein. Bha na sìthichean a' seinn, 'Diluain, Dimàirt, Diciadain, Diardaoin'. Chuir esan 'Dihaoine' ris an òran. Chòrd seo riutha cho mòr is gun tug iad a' chroit bhon duine. An dèidh dha fear eile air an robh croit seo a chluinntinn, dh'fhalbh esan a dh'ionnsaigh nan sìthichean. Bha iad a' seinn, 'Diluain, Dimàirt, Diciadain, Diardaoin, Dihaoine', ach nuair a chuir an duine 'Disathairne' ris an òran, cha do chòrd e riutha idir. Bun a bha seo, thug iad dha a' chroit a thug iad bhon chiad duine.
Fad a' Chlàir (h:m:s) - 00:04:57
Àm Clàraidh - 1968.05.03
Cànan - Gàidhlig
Seòrsa - Sgeulachd
Cruinneachadh - Sgoil Eòlais na h-Alba
Àireamh a' Chlàir - 30230
Àireamh an Teip Thùsail - SA1968.090
Àireamh a' Chlàir Thùsail - SA1968.90.B8; B9
Càileachd an Fhuaime - Math
Cruth Inneal a' Chlàir - R2R
Seòrsachadh - AT503;
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/30230/1
Tweet


text:
- TIOTAL
- A' coimhead gu tuath on drochaid-coise aig Stèisean Orbliston, Ògmhios 1960
- EXTERNAL ID
- PC_HRS_STATIONS_001_1163
- ÀITE
- Orbliston
- SGÌRE
- Fachabair
- SIORRACHD/PARRAIST
- MOIREIBH
- DEIT
- 14 Ògmhios 1960
- LINN
- 1960an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27819
- KEYWORDS
- stèiseanan rèile
rathaidean iarainn
San dealbh-chamara seo chithear an sealladh a' coimhead gu tuath on drochaid-coise aig Stèisean Orbliston san Ògmhios 1960.
Chaidh Stèisean Àrd Fhachabair fhosgladh le Rèile Gobhail Inbhir Nis is Obar Dheathain (I&AJR) an 18mh den Lùnastal 1858. B' e an I&AJR tè de na companaidhean a chaidh còmhla gus Rèile na Gàidhealtachd a stèidheachadh ann an 1865. Chaidh an t-ainm ùr 'Orbliston Junction' a chur air san Dàmhair 1893 nuair a thàinig e gu bhith na ghobhal aig loidhne gobhail Fhachabair. Chaidh am facal 'Junction' (gobhal) a thoirt air falbh san t-Sultain 1960. Dhùin e do thrafaig bathair sa Ghiblean 1964 agus do sheirbheisean luchd-siubhail san Dùbhlachd sin.


text:
Naidheachdan 11:00m
18 An t-Ogmhìos 2012 Ùraichte aig Ùraichte aig
A' Ghrèig
Tha am pàrtaidh New Democracy sa Ghrèig a' gealltainn gun cum iad an dùthaich anns an airgead shingilte Eòrpach. Ghlèidh am pàrtaidh an taghadh coitcheann, ach le glè bheag de mhòr-chuid feuchaidh iad ri riaghaltas co-bhanntachd a stèidheachadh. Thuirt ceannard a' phàrtaidh gu bheil an taghadh a' dearbhadh gu bheil muinntir na Grèige airson fuireach ann an sgìre an Euro. Ach tha dùil gun iarr a' Ghrèig faochadh bho chuid de na cùmhnantan a chuir an t-Aonadh Eòrpach orra. A dh'aindeoin na bhòta sa Ghrèig tha dragh ann fhathast mu sheasmhachd an Euro. Dh'èirich aon ìre aig a bheil an Spàinn a' gabhail airgid air iasad gu còrr is 7% sa mhadainn an-diugh. 'S ann nuair a ruig ìre na Grèige 7% a chaidh co-dhùnadh taic-airgid a thoirt don dùthaich sin.
Loidhne-rèile
Tha poilis a' rannsachadh milleadh air pàirt den loidhne-rèile ann an Siorrachd Obar Dheathain agus coltas ann gun deach a dhèanamh a dh'aona-ghnothaich. Thuirt Poilis Còmhdhail Bhreatainn gun tug dràibhear trèana dhan aire an-raoir gun deach pàirt den loidhne a mhilleadh faisg air Sròn na h-Aibhne. Thug sin buaidh air na h-uidhir de sheirbheisean trèana na maidne an-diugh, agus tha dùil gum bi ùine mhath den là an-diugh fhathast ann mus fhosgail an loidhne a-rithist.
Bun-sgoil Chille Mhoire
Tha pàrantan aig Bun-sgoil Chille Mhoire san Eilean Sgitheanach am beachd fianais a thogail taobh a-muigh na sgoile feasgar an-diugh. Tha iad ag iarraidh tidsear Beurla air cùmhnant làn-ùine 's iad ag ràdh gu bheil seachdnar thidsear air ùr-thrèanadh agus air bliadhna pròbhaidh air a bhith san sgoil airson seachd bliadhna sreath a chèile.
Uibhist a Tuath
Tha Companaidh Leasachaidh Uibhist a Tuath airson dà chrann-gaoithe a thogail a bheireadh còrr is £150,000 air ais dhan choimhearsnachd thairis air 15 bliadhna. Cumaidh iad sreath de choinneamhan poblach sna beagan sheachdainnean ri tighinn airson beachdan an t-sluaigh fhaighinn. Ach feumaidh iad cead an toiseach ceangail ris a' Ghriod Nàiseanta mus fhaigh iad airgead air iasad bho na bancaichean airson an sgeama a chur air adhart.
Rangers
Dhearbh Prìomh Lìog Bhuill-choise na h-Alba an-diugh gun d'fhuair iad tagradh bho Rangers airson àite san Lìg mar chluba ùr. Chaidh geamaichean seusain ùir an SPL fhoillseachadh sa mhadainn an-diugh gun sgeul air Rangers, agus 's e an t-ainm Club 12 a th' air an liosta. Cha deach co-dhùnadh fhathast dè am peanas a bhios ann airson suidheachadh ionmhais Rangers agus am bi àite dhaibh san SPL. Chan eil fios nas motha an e Dùn Phàrlainn a chaidh sìos bhon SPL, air neo Dùn Dè a bha san dàrna h-àite sa Chiad Roinn, a bhiodh anns an SPL mur a faigh Rangers àite ann air an ath-sheusan.


text:
Dear charaid Dreadbag,
gach bliadhna chan eil sinn a 'cur dragh air cosgais agus oidhirp fhèisean reggae agus tachartasan cultarail eile Dreadbag Stand gus an urrainn dhut do "Dreadbag" fheuchainn air an àite san sgìre agad. Air na fèisean reggae a leanas leithid Reggae Jam (Bersenbrück), Summerjam (Köln), Carnival of Cultures (Berlin), Fusion (Lärz) agus Reggae Geel (a 'Bheilg). An-seo, faodaidh tu feuchainn ri Dreadbags a mhealtainn ann an sìth agus co-sheirm. Dìreach sùil a thoirt oirnn - tha sinn a 'coimhead air adhart ri do thuras.
An sgioba Dreadbag agad
[icon type = "music" size = "16" float = "none" color = "default"] Best of Dreadbag [icon type = "music" size = "16" float = "none" color = "default"]
Anns an gailearaidh as fheàrr de Dreadbag gheibh thu lorganan snog bho na bliadhnaichean mu dheireadh aig Fèis Reggae. Luchd-ceannach Dreadbag, Neach-ealain Reggae agus mòran de na cuimhneachain brèagha - Seall air spòrs.


text:
- TIOTAL
- Am Prionnsa Teàrlach is Flòraidh NicDhòmhnaill a' coinneachadh
- EXTERNAL ID
- QZP40_223_P265
- ÀITE
- Beinn a' Bhaoghla
- SIORRACHD/PARRAIST
- INBHIR NIS: Uibhist a Deas
- DEIT
- 1893
- LINN
- 1740an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31042
- KEYWORDS
- Teàrlach Eideard Stiùbhart
Prionnsa Teàrlach
Tagraiche Òg
Seumasaich
Flòraidh NicDhòmhnaill
Albannaich ainmeil
teicheadh
Choinnich Flòraidh NicDhòmhnaill is am Prionnsa Teàrlach Eideard Stiùbhart an toiseach air Beinn a' Bhaoghla, nuair a bha esan a' teicheadh an dèidh Blàr Chùil Lodair.
An toiseach, cha robh Flòraidh ag iarraidh gnothach sam bith a ghabhail ris, oir b' e a h-athair, Mac 'ic Ailein, ceannard arm an Riaghaltais ann am Beinn a' Bhaoghla is bha i fo cheangal pòsaidh do dh'oifigear sna saighdearan dearga. Ach ged nach dèanadh luchd Beinn a' Bhaoghla, Mac 'ic Ailein nam measg, foill air a' Phrionnsa, bha eagal orra dè thachradh riutha nan lorgadh air an eilean e. Mar sin dh'aontaich Flòraidh am Prionnsa a thoirt on eilean gun fhiosd. Chuir i aodach a ban-òglaich Èireannaich, Betty Burke, air is dh'iomair iad dhan Eilean Sgitheanach, far an d'thug i dha na Seumasaich Sgiathanach e. Thug iadsan am Prionnsa air ais gu tìr-mòr, is gheibheadh e dhan Roinn Eòrpa às an sin.
Cha do choinnich an dithis a-rithist. Phòs Prionnsa Teàrlach Bana-phrionnsa Liùsaidh à Stolberg ann an 1772. Cha do sheas am pòsadh fiù 's deich bliadhna. Bhàsaich e, leis an deoch is gun sgillinn, anns An Ròimh ann an 1788. Chaidh Flòraidh a chur an grèim airson cuideachadh a' Phrionnsa faighinn air falbh, ach leig iad às i ann an 1747. Phòs i Ailean Dòmhnallach ann an 1750 is rinn iad eilthireachd gu Carolina a Tuath, far an do rinn e sabaid ann an arm an Rìgh anns an Aramach Aimeirigeanach. Thill iad dhan Eilean Sgitheanach a-rithist, is tha Flòraidh air a tiodhlagadh an sin, ann an Cille Mhoire.
Chithear an dealbh seo ann an 'The Highlands and Highlanders of Scotland' le Seumas Cromb


text:
"Turas an leabhar a sgrìobhadh gu bheil mi a 'smaoineachadh a h-uile neach òg a dh'fheumas a leughadh. A dìoghras airson Ìosa agus an ginealach so a 'tighinn tro Loud and Clear air gach duilleag. Chan urrainn dhomh feitheamh gus faicinn a 'bhuaidh a tha an teachdaireachd seo air ginealach sin an t-acras airson an adhbhair. "
- Lecrae, Grammy duaiseachaidh- bhuannaich ealain @lecrae
"Eirich 'S e leabhar iongantach a tha a' glacadh an cridhe ar cultar. Cho luath 'sa thog mi e suas mi nach b' urrainn ga chur sìos. Trip dùbhlain thu To Be Real, agus a 'sealltainn mar a tha thu a' fuireach nad bheatha mar inbheach òga san t-saoghal an-diugh. Great a leughadh. "
- Sam mi, NFL linebacker, daonnachd @thesamacho
"Trip air leabhar a sgrìobhadh mi a 'guidhe mi bhiodh agamsa a leughadh nuair a bha mi nas òige. ea dhìoghràs, gliocas, agus miann gus dùbhlan a thoirt an ginealach òg a tha na theisteanas air an obair Dhè a 'dèanamh tro Trip agus an obair a nì e tro dhuinn uile. "
- Kirk Franklin, Grammy duais- a bhuannaich agus ioma-Platinum clàradh ealain @kirkfranklin
"Ghràdhaich mi a 'leughadh Eirich. Iomadh uair anns an leabhar seo a fhuair mi fhìn medi- tating thairis air duilleagan an dèidh dhomh a leughadh dhaibh. Bha mi a 'brosnachadh, tur, agus dùbhlan a h-uile an t-slighe tro. Tha an cultar a 'sùileachadh gun toir dhuinn ùine a chall' ach tha Dia ag iarraidh oirnn a 'cleachdadh ar n-ùine airson buaidh bith againn aois. 'S e seo an iongantach Leugh dhaibhsan a tha airson a chleachdadh gu glic cuid ùine agus a' dèanamh eadar-dhealachadh do Rìoghachd. "
- Justin aig Rùintean, NFL 'ruith air ais @JForsett
"Mar sin, gu tric bidh sinn a 'bruidhinn ag iarraidh a dhèanamh eadar-dhealachadh, ach chan eil sinn dha-rìribh fhaighinn suas agus dad a dhèanamh. My Buddy, Trip Lee, air leabhar a sgrìobhadh a bhios teine a lasadh fo ghinealach a tha a 'teagasg a ghabhail an dòigh fhurasta a-mach. Tha e dùbhlan dhuinn gu 'àrdachadh' agus a 'fuireach anns an sgeulachd gun robh Dia a chruthachadh airson dhuinn. Tha fios agam bidh mi a 'moladh an leabhar seo a h-uile duine a tha fios agam. "
- Stephen Curry, NBA cluicheadair @ stephencurry30
'S urrainn dhut a cheannach Trip an leabhar ùr, Rise, far a bheil leabhraichean gan reic. Lorg a-mach tuilleadh aig Risebook.tv


text:
Faro
‘S e baile meadhanach agus port ann an ceann a deas na Portagaile a th’ ann Faro (IPA: ˈfaɾu, Laideann: Ossonoba, Arabais: أخشونبة). Chaidh am baile a stèidheachadh ann an 1266 gu oifigeil, ged an robh daoine a’ fuireach ann seo ro àm nan Ròmanach. Tha Faro suidhichte aig dìreach 12m os cionn ìre na mara,[1] eadar An Cuan Siar agus Am Muir Mheadhanch,[2] aig inbhir na h-aibhne Formosa.[3] Tha Àite Glèidheachas Nàdarra an Lagùn Formosa ri beulaibh a’ bhaile, a tha fo smachd na Riaghaltais.[4] Tha Faro 216km air falbh bho Lisboa, prìomh-bhaile na dùthcha agus 463km bho Phorto[5] agus tha e ann am meadhan na h-Algarve. Tha port-adhair a’ bhaile a’ frithealadh na turasachd,[6] an t- eileamaid as cudromaiche do dh’eaconomaidh na roinne.[7] Tha 58,698 daoine a’ fuireach ann am Faro,[8] an 25mh baile as motha na dùthcha. [9]
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Freemeteo
- ↑ Lomography
- ↑ Carob Tree
- ↑ Instituto da Conservação da Naturaleza e da Biodiversidade
- ↑ Distance Calculator
- ↑ Faro Airport
- ↑ Eurostat
- ↑ Cunntas-sluaigh na Portagaile
- ↑ Bailtean na Cruinne
- ↑ SisterCities


text:
Naidheachdan 11:00m
11 An Gearran 2014 Ùraichte aig Ùraichte aig
Sìde
Tha rabhadh aig Oifis na Sìde gum faodadh òirleach eile de dh'uisge tuiteam an-diugh air sgìrean ann an ceann a deas Shasainn a tha fo thuiltean mar-thà. Tha mìltean dhaoine air na dachannan fhàgail agus an Thames air cur thairis agus a' fàgail uisge a' ruith tro bhailtean ann an Surrey agus Berkshire. Tha daoine sna sgìrean sin a' gearain nach eil iad a' faighinn taic gu leòr.
Barclays
Tha Banca Barclays a' gearradh 7000 cosnadh ann am Breatainn. Chaidh innse don dàrna cuid dhiubh sin mar-thà gum bi iad a' call an cosnadh. Dh'innis Barclays cuideachd gu bheil iad a' cur 10% ris an stòras a tha aca airson bonus do luchd-obrach, ged a bha lùghdachadh an treas cuid an-uiridh ann am prothaidean obrach na buidhne.
Lochhead
Canaidh Rùnaire Àrainneachd na h-Alba, Richard Lochhead, ann an òraid do dh'Aonadh nan Tuathanach an-diugh, gun leigeadh neo-eisimeileachd le Riaghaltas na h-Alba aonta nas fheàrr do thuathanaich fhaighinn bhon Aonadh Eòrpach. Thuirt Riaghaltas na Rìoghachd Aonaichte mar-thà gun cailleadh Alba mar dhùthaich neo-eisimeileach air na tha i a' faighinn bhon EU an-dràsta.
Stèisean Hydro a' Chruachain
Dh'fhaodadh dùblachadh tighinn air obair Stèisean Hydro a' Chruachain ann an Earra-Ghàidheal le plana a th' aig Scottish Power. Chosgadh an leasachadh na ceudan mhilleanan not agus bheireadh an obair fad bhliadhnaichean. Nì Scottish Power rannsachadh mus dèan iad co-dhùnadh air an tèid iad air adhart leis a' phròiseict.
Inbhir Ùige
Thuirt NHS na Gàidhealtachd gur dòcha gum feum gearradh air ais air seirbheisean màthaireachd ann an Inbhir Ùige agus iad gann de luchd-obrach an sin. Tha trioblaid air a bhith aca bho chionn bhliadhnaichean a' fastadh luchd-obrach le eòlas, agus tha an suidheachadh nas miosa an dèidh bàs locum a chaidh fhastadh a dh'Inbhir Ùige.
Bhatarsaigh
Tha dragh air feadhainn de dh'iasgairean Bhatarsaigh mun leasachadh air cidhe Bàgh Bhatarsaigh. Tha dàil anns an obair agus tha ceistean an mu dè cho freagarrach 's a bhios an cidhe an dèidh na h-obrach. Thuirt manaidsear a' phròiseict, Tony Robson, gum bi e a' coimhead air an obair aig deireadh na mìos seo agus a' coinneachadh ri muinntir an àite.
Shirley Temple
Chaochail an cleasaiche fiolm ainmeil Shirley Temple aig a dachaigh ann an California. Bha i 85. Thàinig i gu àrd ìre ann an Hollywood anns na 1930an, nuair nach robh i ach mu sheachd bliadhna de dh'aois.


text:
Duais do Sgoil Bhàgh a' Chaisteil
Shoirbhich le Sgoil Bhàgh a' Chaisteil ann am Barraigh aig Duaisean Foghlaim na h-Alba.
Choisinn iad duais Diluain airson cùrsa a tha a' cuideachadh òigridh le sgilean slàinte sa choimhearsnachd.
Chaidh an cùrsa, air a bheil Sgoilearachd Ro-nursaidh, a dhealbh le taic bho Oilthigh Shruighlea, am measg eile.
Bha triùir sgoilearan à Bàgh a' Chasiteil, agus seachdnar à Sgoil Lìonacleit ann an Uibhist, a thuilleadh air 12 sgoilear bhon Ghàidhealtachd a' gabhail pàirt anns a' chùrsa.
Raon na Slàinte
"Fhuair sinn an duais seo air t-sàilleabh gun robh sinn anns a' chiad phàirt de na sgoiltean a ghabh turas ri seo," thuirt Ceannard na sgoile, Annag NicIlleathain.
"'S e an seòrsa duais a bh' ann, bha i airson iomairt anns na h-àrd-sgoiltean. "Enterprise and Employability Across Learning Award."
"'S fhuair sinn seo air t-sàilleabh gun robh sinn ann am pròiseact pìleat, còmhla ri Comhairle nan Eilean Siar, Roinn na Gàidhealtachd, Oilthigh Shruighlea agus an NHS.
"Cuideachd, mar Sgoil Bhàgh a' Chaisteil, chlàr sinn airson an SQA airson 's gum faigheadh a' chlann a bha a' gabhail pàirt Intermediate 2 ann an Raon na Slàinte mar chomharra bhon SQA.
"Tha an cùrsa a' teagasg dhan òigridh ciamar a bhios iad ag obair anns na coimhearsnachdan a thaobh slàinte, co-dhiù ann an ospadail no a-muigh sa choimhearsnachd.
"Tha e a' toirt dhaibh blasad den obair a bhios roinn na slàinte a' dèanamh air feadh nan Eilean agus àiteachan a tha sgapte," thuirt i.
Adhartas Mòr
Tha dùil gun tèid an cùrsa a sgaoileadh gu sgoiltean eile am bliadhna, ach chan eil airgead ann airson a dhèanamh bliadhnaichean eile is coltach.
Chaidh Sgoil Bhàgh a' Chaisteil a chàineadh ann an droch aithisgean bho Luchd-Sgrùdaidh na Bàn-rìghinn o chionn beagan bhliadhnaichean.
Tha a' Bh.Ph. NicIlleathain ag ràdh gu bheil an duais seo na fianais air an adhartas a tha an sgoil air a dhèanamh.
"Tha an duais a tha seo a' sealltainn dhan a h-uile duine gun do rinn Sgoil Bhàgh a' Chaisteil adhartas mòr," thuirt i.
"Agus tha i a' sealltainn mar a rinn iad adhartas airson a bhith ag obair còmhla ri daoine eile.
"'S e duais a th' ann airson com-pàirteachais, agus tha e a' sealltainn, ma tha sinn ag iarraidh an rud as fheàrr airson ar cuid chloinne, ge b' e cà' bheil sinn, faodaidh sinn, agus gheibh sinn nas fheàrr dhaibh ma bhios sinn ag obair còmhla," thuirt i.


text:
- TIOTAL
- Litir o Theàrlach Friseal Mac an Tòisich ag iarraidh taic aig an Taghadh-Phàrlamaid Choitcheann ann an 1874.
- EXTERNAL ID
- Z_QZP40_2915_P075
- DEIT
- 6 Gearran 1874
- LINN
- 1870an
- NEACH-FIOSRACHAIDH
- Leabharlainn na Gàidhealtachd (stuth làmh-sgrìobhte)
- AITHNEACHADH MAOINE
- 9019
- KEYWORDS
- taghaidhean
poileataics
luchd-poileataics
partaidhean poileataiceach
Litir o Theàrlach Friseal Mac an Tòisich ag iarraidh taic aig an Taghadh-Phàrlamaid Choitcheann ann an 1874.
'S e seo litir o Theàrlach Friseal Mac an Tòisich ag iarraidh taic aig an Taghadh-Pàrlamaid Choitcheann ann an 1874. Tha eisimpleir den phàipear-bhòtaidh na lùib.
B' e buil an taghaidh - Friseal Mac an Tòisich (Libearalach neo-eisimeileach) 1134 bhòtaichean; Mac an Tòisich an Ràthaig Mhòr (Libearalach) 879 bhòtaichean, Mac an Tòisich an Tuilm (Tòraidh) 16 bhòtaichean. Anns an taghadh gu lèir, bhuinnig na Libearalaich fo stiùir Uilleim Ghladstone a' chuid a bu mhotha de na bhòtaichean, ach b' iad na Tòraidhean aig Benjamin Disraeli a fhuair a' chuid a bu mhotha de na suidheachain ann an Taigh nan Cumantan, gu h-ìre mhòir on a bhuinnig iadsan grunn de shuidheachain far nach robh farpais.


text:
- TIOTAL
- Agallamh le Donnchadh is Elsie Cormack mu fhasgaidhean Anderson
- EXTERNAL ID
- WD_HF08_TRACK11_CORMACK
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- DEIT
- 2005
- LINN
- 2000an
- CRUTHADAIR
- Duncan & Elsie Cormack
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3266
- KEYWORDS
- An Dara Cogadh
An Dàrna Cogadh
fasgadh ionnsaigh adhair
claistinneach
Tha Donnchadh is Elsie Cormack a' bruidhinn air na fasgaidhean Anderson ann an Inbhir Ùige san Dàrna Cogadh.
Mgr C: Bha taigh-fasgaidh againn. Bha sinne a' fuireach ann an taigh poileis - mar a thuirt mi ruibh, bha m' athair na phoileas - 's mar sin bha gàrradh againn. Agus chladhaich iad sa h-uile gàrradh agus chuir iad a-steach am fasgadh Anderson seo, air ainmeachadh air fear a bha san riaghaltas aig an àm, Mgr Anderson, agus 's e a dhealbhaich na fasgaidhean a bha seo agus fhuair iad an t-ainm aige, mar sin 's e fasgaidhean Anderson a bh' orra. Agus chladhaich iad toll agus rinn iad bonn-stèidh agus chuir iad a-staigh e agus talamh air a mhuin gus nach gabhadh e fhaicinn cho furasta, eil fhios agaibh, agus nuair dheidheadh an dùdach, na b'fhaide air adhart, às dèidh 1942 no mar sin - bhiodh sinn uile a' coiseachd a-mach agus a-steach dhan fhasgadh leinn, 's dòcha aig dà uair sa mhadainn agus aodach-oidhche ort -
A' Bh-ph C: Ach bha e gu math na bu mhiosa don fheadhainn a -
Mgr C: - agus seann chòta oirnn. Agus shuidh sinn ann an sreath. Bha mo thriùir bhràithrean ann agus -
A' Bh-ph C: - dà phiuthair
Mgr C: - dà phiuthair. Agus shuidheadh sinn mar seo, eil fhios agaibh, dà uair sa mhadainn ann am fasgadh fuar, trì troighean -
A' Bh-ph C: 'Tha mi 'g iarraidh a dhol dha mo leabaidh!'
Mgr C: - fon talamh. 'Tha mi 'g iarraidh dhan taigh bheag!' [Gàireachdainn]
A' Bh-ph C: Cha robh 'en suite' againn an uairsin. [Gàireachdainn]
Mgr C: Cha robh. Ach bha e èibhinn. Nochd sinn sa mhadainn agus dh'fhalbh sinn dhan sgoil agus thuirt a h-uile duine, 'A robh thusa nad fhasgadh a-raoir?' agus bhiodh sinn a' dèanamh co-meas eadarainn gu dè thachair is dè rinn sinn agus 's e spòrs a bh' ann. 'S e sin a chum a' dol sinn. Dh'fheumadh tu an spiorad a chumail suas.
A' Bh-ph C: Bha e mar sin a chionns nach do thachair cail dona ach, tha fhios, far an robh daoine annta, sna bailtean mòra, agus bha iad ga fhaighinn dona -
Mgr C: O seadh.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Pheighinn, Inbhir Theòrsa.


text:
"Feumaidh sinn bruidhinn le ar guth fhèin"
'S e sgioba làidir de Bhuill-Pàrlamaid Eòrpach bhon SNP, ann an Alba neo-eisimeileach, an dòigh as fheàrr an dùthaich a riochdachadh sa Bhruiseil, a rèir ceannard a' phàrtaidh, Ailig Salmond.
A' cur iomairt a' Phàrtaidh Nàiseantaich airson Taghadh Pàrlamaid na h-Eòrpa air bhog, thuirt Prìomh Mhinistear na h-Alba gun robh prìomhachasan Westminster air Alba a' leigeil sìos.
Thuirt e gun dèanadh bhòt dhan SNP air an 22mh là den Chèitean cinnteach gum biodh ùidhean na h-Alba an còmhnaidh air an riochdachadh.
Anns an taghadh Eòrpach mu dheireadh, bhuannaich an SNP dhà a-mach às na sia seataichean a th' aig Alba sa Phàrlamaid Eòrpaich.
Tha dithis BhPE aig na Làbaraich, agus ball an urra aig na Tòraidhean agus na Lib-Deamaich.
Slat-tomhais
'S e bhòt na h-ath-mhìos an tè mu dheireadh ron referendum air neo-eisimeileachd na h-Alba air an 18mh là den t-Sultain.
Ann an Alba, thèid toradh an taghaidh Eòrpaich a chleachdadh mar shlat-tomhais air beachd an t-sluaigh Albannaich, air thoiseach air bhòt an t-Sultain.
A bharrachd air a bhith a' cur ris an dithis bhall a th' aca sa Phàrlamaid Eòrpaich, bidh na Nàiseantaich cuideachd airson sealltainn gu bheil iad a' dèanamh adhartais mar phàrtaidh.
A' bruidhinn aig Instituid Rannsachaidh Moredun air iomall Dhùn Èideann, thuirt Mgr Salmond gun robh Alba air buannachd fhaighinn bho mhaoineachadh Eòrpach luach nan ceudan mhìltean on bhliadhna 2007.
Prìomhachasan
Thuirt e gun robh sin a-nis ann an cunnart ri linn 's gu bheil am Prìomhaire Daibhidh Camshron air referendum mu bhallrachd san AE a thabhann ann an 2017.
"Tha Alba agus an AE air obrachadh ann an com-pàirteachas airson còrr is 40 bliadhna agus, ann an rannsachadh agus ann an stòrasan ath-nuadhachail, ann an iasgach agus ann an ola agus gas, tha Alba a' toirt a' cheart uimhir chun an AE 's a tha an AE a' toirt do dh'Alba," thuirt Mgr Salmond.
"Tha a bhith mar phàirt den AE air cuideachadh gus mìltean de dh'obraichean a chruthachadh ann an Alba - obraichean a tha fo bhagairt le clàr-gnothaich anti-Eòrpach phàrtaidhean Westminster.
"Tha prìomhachasan geàrr-sheallach Westminster air Alba a' leigeil sìos uair is uair. Feumaidh sinn cothrom bruidhinn san Roinn Eòrpa le ar guth fhèin, gus togail air na càirdeis dheimhinnte a tha Alba mar-thà air stèidheachadh le ar nàbaidhean."
Thèid iomairtean nam pàrtaidhean eile a chur air bhog san t-seachdain a tha romhainn.


text:
Fernando Vallejo
‘S e sgrìobhadair agus stiùiriche film à Coloimbia a th’ ann am Fernando Vallejo Rendón (Medellín, 24 an Dàmhair 1942), ged a tha cead-siubhail meagsaganach aige a-nis. Tha Vallejo air mòran dhuais fhaighinn – nam measg an duais Rómulo Gallegos agus an duais FIL – agus ‘s e neach-dùbhlain na h-eaglaise caitligich, poileataigs ann an Coloimbia, moraltachd-brèige, fiosgaig, agus foirmeileachdan a th’ ann cuideachd. Tha e an gu math aghaidh an t-seann cheann-suidhe Álvaro Uribe Vélez. Ann an 2007 nochd dà nobhail a sgrìobh e - El desbarrancadero agus La Virgen de los sicarios- ann an liosta nan leabhraichean na b’ fheàrr air an sgrìobhadh sa Spàinntis às na làithean siud.[1] ‘S e neo-dhiadhaire a th’ann.
Susbaint
- 1 Beatha
- 2 Na sgrìobhadair
- 3 Obair
- 4 Filmichean
- 5 Duaisean ‘s a leithid
- 6 Iomraidhean
- 7 Ceanglaichean A-muigh
Beatha[deasaich | deasaich an tùs]
‘S ann le teaghlach dhe seachdnar duine-cloinne a bhuineas Vallejo.[2] Rugadh agus thogadh ann an Medellín e agus bha athair, Aníbal Vallejo Álvarez, na mhinistear sa Phàrtaidh Tòraidh Choloimbia. ‘S fìor thoil le Vallejo ceòl clasaigeach, gu seachd-àraidh Mozart, Chopin, Gluck agus Strauss agus tha e na shàr chluicheadair piàna cuideachd. An dèidh bliadhna san Dàimh Feallsanachd Oilthigh Nàiseanta Coloimbia ann am Bogotá, thug e ceum ann am Bith-eòlas san Oilthigh Javeriana. Chaidh e dhan Roinn Eòrpa far a dh'ionnsaich e mu fhilmichean aig Cinecittá san Eadailt. Air 25 an Gearran 1971 ghluais Vallejo gu Meagsago, far a sgrìobh e a h-uile càil a bh’ aige ri sgrìobhadh. Bhon latha ud sin, chan eil e air tilleadh idir gu Coloimbia ri fuireach ann. Anns An t-Sultain 2009 thug Oilthigh Nàiseanta Colombia dotaireachd honoris causa dha Vallejo, ged a bha dàil ann mus d’fhuair e i, air sàilleabh cho connspaideach ‘s a tha a chuid obrach. Ann an 2007 dhiùlt e a nàiseantachd Choloimbia, leis gu robh e gu math an aghaidh na bha a’ tachairt ann am poileataigs na dùthcha aige.[3] A dh’aindeoin sin, thuirt e gum bàsachadh e ann an Coloimbia, san taigh anns an do rugadh e.[4] Ann an 2012 thagh luchd-leughaidh an iris Foreign Policy e dhan liosta nan deichnear innleachdach nas cudromaiche ann an Aimearaga-Laideannach .[5]
Na sgrìobhadair[deasaich | deasaich an tùs]
Tha Vallejo uabhasach ainmeil air feadh na cruinne air sàilleabh nan nobhailean a sgrìobh e, ach tha e air trì leabhraichean làn aistean, dà sgeul-beatha mu bhàrdachd agus gràmair litreachais fhoillseachadh cuideachd. Aig an toiseach tòisichidh rinn e tòrr ann an saoghal nam film ann am Meagsago.
Tha còig leabhraichean fèin-eachdraidheil aige, ann an sreath air a bheil El río del tiempo (Abhainn Thìm) mar a leanas: Los días azules (1985), a sheallas beatha òg an sgrìobhadair, an dà chuid ann an oighreachd Santa Anita. A bhuineadh dha sheanair agus ann an sgìre Boston (Medellín); El fuego secreto (1987), far a chithear an deugair ann an saoghal nan drogaichean agus co-sheòrsachd ann am Medellín agus Bogotá; Los caminos a Roma (1988) agus Años de indulgencia (1989) mu na rinn e thall san Roinn Eòrpa, gu h-àraidh san Ròimh agus ann an Eabhraig Nuadh; Entre fantasmas (1993) mu na bliadhnachan a tha air a chur seachad ann am Meagsago, bho 1971.
Sgrìobh Vallejo sgeul-beatha a’ bhàird Miguel Ángel Osorio, à Antioquia, a bha na b’ ainmeil fon fhar-ainm Porfirio Barba Jacob. B’ e El mensajero (1987) an t-ainm a thug e air leabhar seo, a dh’fhoillsich e an dèidh còrr is deich bliadhna ag obair air a’ phròiseict air feadh Choloimbia, Aimearaga Mheadhanach agus Meagsago. Ann an 1994 dh’fhoillsich e leabhar sònraichte nach bhuineadh dhan sreath mun bheatha fhèin, air an robh La Virgen de los sicarios, mu ainneart agus reic drogaichean ann am Medellín. Rinn Barbet Schroeder film dheth.
Bhuannaich El desbarrancadero an Duais chliùiteach Rómulo Gallegos ann an 2003. Rinn Vallejo dealbh-chunntas air euslaint agus air bàs a bhràthar Darío ann an dòigh gu math làidir, a’ toirt dhuinn beachdan air cuspairean mar euslaint (gu h-àraidh AIDS), trioblaid san teaghlach, ainneart agus an Eaglais Chaitligeach mar dhuilgheadas sòisealta.
Ann an La rambla paralela (2002) tha corp a’ gluasad air feadh Bharcelona, fo bhuaidh breug-shealladh agus air a thachdadh leis an teas. Tha guth an neach-aithris air a bhreisleachadh eadar Medellín agus Meagsago, agus bha am film loma-làn rosg dàsanach, cianalach, is na làithean a dh’fhalbh, na làithean ri teachd agus an latha an-diugh a’ tighinn ri chèile.
Ann am Mi hermano el alcalde (2004) – sgrìobh e nobhail air a bhrosnachadh tro eisimpleir a bhràthar Carlos, a bha na phrobhaist ann an Támesis, Antioquia. ‘S e dealbh ìoranta ach fèiseil a th’ ann mu dhòighean-taghaidh ann an Aimearaga a Deas: geallaidhean nach gabh a dhèanamh, bhòtaichean air an ceannachd, luchd-bhòtaidh nan tannasg agus caraidean-fàbharachd. An dèidh shabaid dhoirbh gu bhith onaireach, thèid e a thaghadh mar phrobhaist agus tha e gu math soirbheachail, ged a tha iomadh duilgheadas laghail agus eaconomach aige fad an t-siubhail.
A thaobh fhilmichean, sgrìobh agus chuir e air dòigh dhà fhilm ann am Meagsago mu dheidhinn ainneart thall ann an Coloimbia fhèin: Crónica roja (1977) agus En la tormenta (1980). B’ e La derrota (1984), a sgrìobh e ann an co-bhann le Kado Kostzer, am film mu dheireadh a rinn e mar riochdaire.
Ann an 1985 dh’fhoillsich Procultura Poesía completale Vallejo, mun Bhàrd Porfirio Barba Jacob. An ceann deich bliadhna de rannsachaidhean dh’fhoillsich iad leabhar mòr eile le Vallejo mu bhàrd cudromach eile à Coloimbia: José Asunción Silva; b’ e sgeul-beatha a bh’ ann air an robh, Almas en pena, chapolas negras, mu na duilgheadasan a bh’ aig Silva a thaobh airgead agus ciamar a bha am beatha nan ealadair ann am Bogotá aig deireadh an 19mh Linn. Thug an leabhar seo piseach air leabhraichean sgeòil-bheatha air fad.
‘S ann an an Coloimbia fhèin far a shuidheas e a’ mhòr-chuid dhe chuid obrach agus ‘s e ainneart, co-sheòrsachd, òigeachd, drogaichean, bàs agus beathaichean a th’ ann na cuspairean a nochdas ann mar as trice.
Tha ùidh aig Vallejo air aistean cuideachd: ann an 1983, dh’fhoillsich FCE Logoi: una gramática del lenguaje literario ann am Meagsago. B’ e pròiseact rannsachaidh àrd-mhiannach mu sgrìobhadh litreachail a bh’ ann, anns an do sheall e gu dlùth air cànan, cleachdadh-cànain agus cnapan-starra; ann an La tautología darwinista (1998) dh’fheuch e a dhol às àicheadh na sgrìobh Darwin a thaobh taghadh nàdarra agus freagarrachadh èabhlaideach. Ghabh e ri na sgrìobh Darwin ann am bitheantas, ged a bha Vallejo dhen bheachd gur e dìreach atharraidhean tuaireamach aig ìre ann an ADN a bha an lùib, às aonais eadar-ghabhail neo buaidh an àrainneachd neo càil sam bith eile.
‘S e lèirsinn dhubh bhrònach dhoirbh stràiceil dhen t-saoghal a bheir Vallejo dhuinn, rud a bhriseas ìomhaighean. ‘S ann ann an dòigh gu math searbh beòthail a sgrìobhas e agus thathar dhen bheachd gu bheil a chuid obrach aig sàr àrd ìre ann an litreachas na dùthcha. Ann an aiste eile, Manualito de imposturología física (2005), thug e dhuinn argamaid aoireil mu theòiridhean ann am fiosaigs; dh’fhàg Vallejo air luchd-fiosgaigs, a’ cantainn gu robh iad ri foill, agus chruthaich ainm ùr air a shon: 'imposturología'. Fhuair an leabhar mòran chàinidhean bho eòlaichean.[6][7]
Ann an 2007 dh’fhoillsich e La puta de Babilonia, seòrsa dhe aiste eachdraidheil, fhada riamalagach, anns a bheir Vallejo dubh-chàineadh air Crìosdaidheachd agus air an Eaglais Chaitligeach. Thuirt e fhèin gur e giorradan eucoir na Bhatacain a th’ ann. Anns a’ chiad dol a-mach b’ e Santillana, a bhuineas do Grupo Prisa, a dh’fhoillsicheadh e, ach dh’iarr iad air Vallejo càinidhean an aghaigh Ioslaim a dhubhadh às, air sàilleabh gu robh an t-eagal orra a thaobh aicheamhail. Dhiùlt Vallejo sin a dhèanamh agus, aig a’ cheann thall, ‘s e Planeta a dh’fhoillsich an leabhar slàn.[8]
Ann an 2011 thug Fèis Eadar-nàiseanta nan Leabhar ann an Guadalajara dha duais eile: an duais FIL, o chionns gur e sgrìobhadair “a sheallas a chuid fhaireachdainnean tro ghuth an ealadair, a’ toirt fìreachd agus saoghal neònach a’ mhic-mheanma ri chèile”. 'S e deagh eisimpleir an traidisein luinneach Antioquianach a th’ ann am Fernando Vallejo, dìreach mar Bharba-Jacob agus Fernando González Ochoa a bh’ ann roimhe. Tha e cho bàidheil ri beathaichean agus tha e ag iomairt air an son.
Obair[deasaich | deasaich an tùs]
Nobhailean[deasaich | deasaich an tùs]
- Los días azules (Na Làithean Liath), Santillana, 1985
- El fuego secreto (An Teine Dìomhair), Santillana, 1987
- Los caminos a Roma (Slighean dhan Ròimh), Santillana, 1988
- Años de indulgencia (Bliadhnachan Loghnaidh), Santillana, 1989
- Entre fantasmas (Eadar Tannasgan), Alfaguara, 1993
- La Virgen de los sicarios (Òigh nam Murtair), Alfaguara, 1994
- El desbarrancadero (An t-Ionad Tìreachaidh), Alfaguara, 2001
- La rambla paralela (An Casan Co-shìnte), Alfaguara, 2002
- Mi hermano el alcalde (Mo bhràthair am Pròbhaist), Alfaguara, 2004
- El don de la vida (Gibht a’ Bheatha), Alfaguara, 2010
- Casablanca la bella(Casablanca Àlainn), Alfaguara, 2013
- ¡Llegaron! (Ràing iad!), Alfaguara, 2015
Sgeul-beatha[deasaich | deasaich an tùs]
- Barba Jacob: el mensajero (Barba Jacob, an Teachdair), mun Bhàrd Porfirio Barba-Jacob, Séptimo Círculo, 1984
- El mensajero (An Teachdair), Planeta, 1991 (An t-aon rud ann an dreach nobhail)
- Almas en pena, chapolas negras (Anman ann am Pian, Dealanan-dè Dubha), mun Bhàrd José Asunción Silva, Santillana, 1995
- El cuervo blanco (An Fheannag Gheal), mun Chànaiche agus sgrìobhadair Rufino José Cuervo, Alfaguara, 2012
Litreachas agus Cànanachas[deasaich | deasaich an tùs]
- Logoi: una gramática del lenguaje literario (Logoi: Gràmar Càna Liteachais), Fondo de Cultura Económica, 1983
Aistean[deasaich | deasaich an tùs]
- La tautología darwinista y otros ensayos (Ath-bhriathrachas Darwin agus Aistean Eile), Taurus, 2002
- Manualito de imposturología física (Leabhar-làimhe eòlas-sionnail Fiosaigeach), Taurus, 2005
- La puta de Babilonia (An Striopach à Babilon), Planeta, 2007
Cruinneachaidhean[deasaich | deasaich an tùs]
- Peroratas (Srutan), cruinneachadh cholbhan litreachais, co-labhairtean agus còmhraidhean, Alfaguara, 2013
Filmichean[deasaich | deasaich an tùs]
Na Riochdaire[deasaich | deasaich an tùs]
Filmichean Giorrid[deasaich | deasaich an tùs]
- Un hombre y un pueblo (Duine agus Sluagh), 1968
- Una vía hacia el desarrollo (Slighe dhan Leasachadh), 1969
Filmichean fada[deasaich | deasaich an tùs]
- Crónica roja (Eachdraidh Dhearg) 1977
- En la tormenta (Anns an Stoirm), 1980
- Barrio de campeones (Sgìre nan Curaidh), 1981
Na Sgrìobhadair Sgriopt[deasaich | deasaich an tùs]
- La Virgen de los sicarios 2000
Na Actair[deasaich | deasaich an tùs]
- La desazón suprema: Retrato incesante de Fernando Vallejo (An t-àrd an-fhois: Dealbh gun tàmh Fernando Vallejo), film aithriseach fo stiùireadh Luis Ospina, 2003
- El septimazo de Fernando Vallejo. (An Seachd Mòr aig Fernando Vallejo), film aithriseach fo stiùireadh José Alejandro González Vargas, 2010
Duaisean ‘s a leithid[deasaich | deasaich an tùs]
- Duais Ariel airson a’ chiad obrach do Crónica roja, 1979
- Duais Ariel airson filmichean fada do En la tormenta, 1981
- Duais Rómulo Gallegos dhan nobhail El desbarrancadero, 1983
- Dotaireachd honoris causa às an Oilthigh Nàiseanta Colombia , 2009
- Duais FIL, 2011
Iomraidhean[deasaich | deasaich an tùs]
- ↑ La Semana
- ↑ W Radio
- ↑ Caracol Radio
- ↑ No Más Uribe
- ↑ Foreign Policy
- ↑ El Colombiano
- ↑ Vive Lo y Opina Ecuador
- ↑ El Tiempo


text:
- TIOTAL
- Plana Blàr na h-Eaglaise Brice
- EXTERNAL ID
- QZP40_1061_P168
- ÀITE
- An Eaglais Bhreac
- DEIT
- 1801
- LINN
- 1740an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31405
- KEYWORDS
- An Eaglais Bhreac
batailean
planaichean
cinnidhean
Na Seumasaich
Am Prionnsa Teàrlach Eideart Stiùbhart
muinntir Hanòbhair
Henry Hawley
zoomable
Air an t-slighe air ais gu tuath à Dàrbaidh, thachair feachd nan Seumasach ri Arm an riaghaltais fon Fho-Sheanalair Hawley aig an Eaglais Bhreac. Bha Hawley air àite Sir Iain Cope a ghabhail an dèidh Prestonpans agus suarach am beachd a bh' aige air a' 'Mhailisidh Ghàidhealach' - na bheachdsan cha robh na Seumasaich a' dol a chur mòran dragh air an arm aige.
Nuair a choinnich an dà airm bha cùisean na b' fheàrr dha na Seumasaich. Bha iad air talamh na bu chruaidhe agus na b' àirde a thug air saighdearan an riaghaltais a dhèanamh ionnsaigh suas lèathad, agus an armachd a chall ann an talamh bog. Bha cuideachd aig feachdan an riaghaltais sabaid an aghaidh na gaoithe agus an uisge a bha air cùl nan Seumasach.
Dh' fheuch Hawley ri sreath nan Seumasach a bhriseadh le ionnsaigh eich bhon bha e air cluinntinn gun robh eagal air na Gàidheil roimh na h-eich, ach cha do ghluais iad. Ged nach robh mòran rian air a' bhatail rinn na Seumasaich a' chùis air feachd Hawley, a' marbhadh mu 420 saighdearan agus a' call dìreach mu 50 aca fhèin.
Chaidh an dealbh seo a thoirt às an leabhar aig Home, 'History of the Rebellion'


text:
- TIOTAL
- Cala na Cananaich
- EXTERNAL ID
- PC_TAYLOR_BLACKISLE_DEC054
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 30059
- KEYWORDS
- calaidhean
bàtaichean
Sealladh de chala na Cananaich san Eilean Dhubh.
'S e borgh beag na laighe air tràighean Linne Mhoireibh, mu shia mìle an ear-thuath air Inbhir Nis, a tha sa Chananaich. 'S e a' chathair-eaglais an togalach as ainmeile a th' ann sa bhaile, eaglais a chaidh a thogail an toiseach san 13mh linn agus a thàinig gu bhith na chathair air easbaigeachd Rois. Chaidh mòran den structair a leagail ge-ta, ann am meadhan na 15mh linn, agus na clachan bhuaithe gan cleachdadh airson daingneach Oilibheir Chrombail a thogail ann an Inbhir Nis.


text:
- TIOTAL
- Iubaili Daoimein, 1897
- EXTERNAL ID
- GB1796_1999_116_205
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Ògmhios 1897
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11276
- KEYWORDS
- a' Bhàn-righ Bhictoria
Baile Mhoireil
Chaidh cuimhneachain Iubaili Daoimein Bhan-rìgh Bhioctoria an cumail air an 22 dhen Ògmhios 1897. Thadhail i air Alba an toiseach ann an 1842 agus, as dèidh bàs a cèile ann an 1861, chuir i seachad mòran de a h-ùine air Oighreachd Baile Mhoireil, a cheannaich i ann an 1852. Thadhail i air Inbhir Nis an toiseach san t-Sultain 1873
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Litreachas na Sgìre, Conaltradh an t-Saoghail
San alt seo, tha Aonghas Pàdraig Caimbeul a’ meòrachadh air mar a tha sinn a’ bruidhinn leinn fhìn agus leis an t-saoghal mhòr tro litreachas. In this article, Angus Peter Campbell considers how we communicate with ourselves and with the world through literature.
Gu mì-fhortanach tha mi sean gu leòr son cuimhneachadh na làithean sin nuair a b’ e dìreach an leabhar tomadach donn ud ris an canadh iad ‘Bàrdachd Ghàidhlig’ air a dheasachadh le Uilleam MacBhatair an aon leabhar a bh’ againn san sgoil. Abair cridhe trom tùrsach nuair a dh’fhosgladh an tidsear, Dòmhnall Beag MacThòmais e a-rithist, agus siud againn ri fhosgladh aig taobh-duilleig fichead ‘s a còig, agus esan ag ràdh, “A Chaimbeulaich, eadar-theangaich”…..
Blàr na h-Òlaind:
Air mìos deireannach an fhoghair
An dara latha, is math mo chuimhne….
The Battle of… er the Battle of Holland?
On the last day of autumn,
On the second day, if my memory….
agus siud an clag, taing do Dhia, ‘s a mach a chluich ball-coise.
Tha cuimhn ’am bruidhinn bliadhnachan as dèidh sin ri Tormod Caimbeul nach maireann (Tormod a’ Bhocsair) agus dh’innse esan sgeulachd fhada dhomh mar a b’ fheudar dha an leabhar sin a leughadh anns a’ chiad bhliadhna ann an Àrd-sgoil MhicNeacail…agus anns an dara bliadhna….agus air an treas bliadhna… gus mu dheireadh thall theich e às an sgoil sìos a Ghlaschu, ach nuair a chaidh e dhan Oilthigh an uairsin an ceann beagan bhliadhnachan cò agus dè bha roimhe sin ach an sgoilear iongantach sin Uilleam MacMhathain, le ‘Bàrdachd Ghàidhlig’ aig MacBhatair fosgailte air a bheulaibh.
“Leugh mi chean’ e” thuirt Tormod.
Rinn Uilleam còir snodha gàire.
“Aidh – ach chan ann mar a leughas tu an seo e” ars’ Uilleam.
Agus gu dearbha bha e ceart, a’ toirt beò gach seud da-rìreabh a th’ anns an leabhar sin, eadar ‘Cumha Choire A’ Cheathaich’ agus ‘Òran na Comhachaig’.
B’ e seo an rud: aig an àm a bha mise san sgoil, agus anns an oilthigh, bha litreachas Cudromach. Trom agus Cudromach, le capital C. Chan ann a-mhàin cudromach ach Fìor Chudromach. Chan ann a-mhàin trom ach Tomadach Trom. Mo thruaighe rud a leughadh a thuigeadh tu; mo thruaighe rud a leughadh nach robh ruith gu ceithir-rannan-deug-thar-fhichead a’ moladh ceann-fine nan Leòdach a bha na shàr-ghaisgeach aig Blàr Inbhir Chèitean (no an ann aig Blàr na h-Òlaind a bha e?). A dh’aindeoin an critique a rinn an Clàrsair Dall is eile, b’ e bàrdachd a bha seo a bha a’ dearbhadh agus a’ daingneachadh nan cumhachdach: na cinn-chinnidh, agus Ìmpireachd mhòr Bhreatainn nuair a thàinig e. Bha e uile poilitigeach, agus na fhianais phoilitigeach, a thaobh structair agus teachdaireachd.
Agus bha seòrsa de chanon ann. Chan e canon a bhios a’ losgadh urchraichean, no canon a bhios a’ dèanamh aifreann Caitligeach, ach canon mar a rinn Harold Bloom anns a’ Bheurla – The Canon of English Literature. Seòrsa de Phremier League Litreachais, le capital L…. agus tha mi cinnteach gu bheil Premier League Albannach cuideachd ann air liosta nan sgoilearan.
Agus Gàidhlig: bha sreath de leabhraichean buidhe a bha air am foillseachadh leis an Scottish Gaelic Texts Society. Ortha nan Gàidheal (Carmina Gadelica); Òrain Dhonnchaidh Bhàin; Òrain Iain Luim, agus mar sin air adhart, agus ged a bha na h-òrain agus a’ bhàrdachd ann an Gàidhlig bha na notaichean agus na ro-ràdhan agus na mìneachaidhean ann am Beurla. Oir aig an àm (fhathast?) bha sgoilearachd anns a’ chainnt uasal seach anns a’ chainnt ìseal.
Bha na còmhdaichean air na leabhraichean sin stòlda sgoileireil: cha robh iad air an truailleadh le dealbhan neo ‘blurb’; bha e gu leòr dhut dìreach faicinn ‘The Blind Harper’ (An Clàrsair Dall) – The Songs of Roderick Morison and his Music, Edited by William Matheson. Cha ruigeadh tu leas sanas grot fhaicinn air a’ chòmhdach ag ràdh:
‘Seo an leabhar as fheàrr a chaidh riamh a sgrìobhadh ‘s fhoillseachadh ann an Gàidhlig na h-Albainn bhon a chaidh Leabhar Deathan Lios Mòir fhoillseachadh aig toiseach na Siathamh Linn Deug”. Còig *****, Gaiseat Steòrnabhaigh’.
Tha mi cinnteach gun robh na leabhraichean iongantach sin (oir tha iomadach seud prìseil nam broinn) nan clachan-mìle agus nan slatan-tomhais a thaobh Litreachas na Gàidhlig. Bha iad mar Messi is Ronaldo fhad ’s a bha an còrr againn a’ cluich le seann bhall rubair air pàirce bhog fhliuch aig Loch a’ Mhuilinn no an àiteigin.
Shìos an staidhre bho sheòmar na Gàidhlig ann an Àrd-sgoil an Òbain bha fear de phrìomh-bhàird an t-saoghail: Iain Crichton Mac a’ Ghobhainn, a bha a’ teagasg Beurla. Anns an t-seòmar aige-san, dh’fhosgail dorsan is uinneagan a-mach dhan t-saoghal mhòr (“Tha bùird is tàirnean air an uinneag….): Robert Lowell, Arthur Miller, Shakespeare, Burns, MacDiarmaid, MacCaoig, Elizabeth Bishop is eile.
Agus thuig mi gun robh fealla-dhà a bharrachd air feallsanachd ceangailte ri litreachas. Bha Shakespeare loma-làn spòrs, agus nuair a leughadh tu Eòsaph Heller (Catch 22) neo E.L. Doctorow is mar sin air adhart gheobhadh tu gàire a bharrachd air adhbhar smuain. Chan eil cuimhn’ am mòran gàire a dhèanamh a-riamh a’ leughadh ‘Bàrdachd Ghàidhlig’.
Feumar a ràdh, ge-tà, gun robh gàireachdainn gu leòr ri fhaotainn ann am “bàrdachd Ghàidhlig” ach airson sin dh’fheumadh tu a dhol gu na bàird-baile mar Iain MacNeacail (An Sgiobair) anns an Eilean Sgitheanach. Beag air bheag, thàinig na laoich sin a-steach dhan chanon Gàidhlig.
Saoilidh mi gur e sin pàirt dhen adhbhar gun robh an leabhar Nua-Bhàrdachd Ghàidhlig cho fìor phrìseil nuair a chaidh fhoillseachadh an toiseach ann an 1976. Thug e an litreachas againn a-steach gu cinnteach dhan t-saoghal mhòr eadar-nàiseanta, agus leughadh tu Dòmhnall MacAmhlaigh taobh ri taobh Pasternak, leughadh tu Deòrsa Mac Iain Deòrsa taobh ri taobh Gunter Grass, Somhairle taobh ri na dealbhan aig Picasso, Iain Crichton Mac a’ Ghobhainn còmhla le Stravinsky, Ruairidh MacThòmais fhad ’s a bha thu faighinn tlachd à Tarjei Vasaas.
Seo mar a bu chòir litreachas na Gàidhlig (agus le sin tha mi ciallachadh saoghal na Gàidhlig) a bhith air a mheas. Chan ann a-rèir chrìochan na cànain ach a-rèir chrìochan an t-saoghail. Oir tha cànan dualtach a bhith ceangailte ri àite (beag no mòr) fhad ’s a tha litreachas gu tur ceangailte ri cor mhic an duine.
Mar sin, ‘s e mo bheachd-sa gur e còmhradh no conaltradh eadar-nàiseanta a th’ ann an litreachas, oir ‘s e gnothach bith-bhrìgheach (existential) a th’ ann, a’ toirt beatha dha na faileasan a tha gar stiùireadh ‘s gar tàladh ‘s gar mealladh ‘s gar tarraing fad na h-ùine. Mar sin, chan eil sinn dìreach a’ bruidhinn leinn fhìn, no le ar coimhearsnachd fhìn, le ar dualchainnt no le ar cànan fhèin: tha sinn a’ bruidhinn, agus ag èisteachd, ris an t-saoghal mhòr.
Le sin tha mi a’ ciallachadh nuair a thig e gu litreachas chan ann dìreach le Sìleas na Ceapaich no le Somhairle a tha sinn a’ còmhradh agus ag èisteachd, ach ri Salinger agus Soyinka, chan ann ri Alasdair Mac Mhaighstir Alasdair is Aonghas MacNeacail, ach cuideachd ri Aleksandr Solzhenitsyn agus Ailean Ginsberg. Tha na slatan-tomhais againn ceangailte ri cridhe dhaoine agus chan ann ri cànan dhaoine, chun an ìre co-dhiù as urrainn dhut sgaradh a dhèanamh eadar na dhà. Tuigidh tu an uairsin gu bheil daonnan dòighean eile ann rud a dhèanamh seach an dòigh ris a bheil thu cleachdte: chan eil duine sam bith na eilean, mar a thuirt John Donne.
Agus tha fhios gu bheil e follaiseach gu feum sinn uile lingua franca a bhith againn airson càch-a-chèile a leughadh agus a thuigsinn anns a’ chonaltradh seo. Aig aon àm b’ e Laideann no Fraingis (no eile) an lingua franca sin, ach ‘s i a’ Bheurla bhrèagha an drochaid sin an-diugh. ‘S ann am Beurla a bhruidhinn mi (a leugh mi) ri Tolstoy; ‘s ann sa Bheurla a thuig mi Halldor Laxness; ‘s ann sa Bheurla a dh’èist mi ri Italo Calvino – agus ‘s ann sa Bheurla a sgrìobh mi litir air ais thuige nuair a sgrìobh mi ‘Invisible Islands’ mar an fhreagairt chun an ‘Invisible Cities’ aige-san.
Saoilidh mi mar sin gu bheil cothrom na Fèinne againn mar Ghàidheil anns an 21mh Linn. An àite a bhith glaiste nar faing fhìn, tha làn-chothrom is làn-chomas againn an-diugh sinn fhìn a dhealbhachadh agus a mhìneachadh taobh ri taobh ri ar co-chreutairean air feadh an t-saoghail. Labhramaid agus sgrìobhamaid nar cànan fhìn, ach cha bu chòir eagal sam bith a bhith oirnn an uair sin a’ chainnt sinn eadar-theangachadh feuch an tuig cuideigin ann an Sìona sin a cheart cho math ri cuideigin ann an Staoinebrig. Faodaidh sinn a bhith mar an fheadhainn a bha thall ‘s a chunnaic.
Chuir Seamus Heaney e cho grinn sa ghabhas anns an dàn ‘From the Republic of Conscience’. Anns a’ chiad phàirt tha e falbh dhan Phoblachd sin:
When I landed in the republic of conscience
it was so noiseless when the engines stopped
I could hear a curlew high above the runway.
At immigration, the clerk was an old man
who produced a wallet from his homespun coat
and showed me a photograph of my grandfather.
The woman in customs asked me to declare
the words of our traditional cures and charms
to heal dumbness and avert the evil eye.
No porter. No interpreter. No taxi.
You carried your own burden and very soon
Your symptoms of creeping privilege disappeared.
Agus an uair sin anns an treas pàirt dhen dàn, tha am bàrd a’ tilleadh:
I came back from that frugal republic
with my two arms the one length, the customs woman
having insisted my allowance was myself.
The old man rose and gazed into my face
and said that was official recognition
that I was now a dual citizen.
He therefore desired me when I got home
to consider myself a representative
and to speak on their behalf in my own tongue.
Their embassies, he said, were everywhere
but operated independently
and no ambassador would ever be relieved.


text:
- TIOTAL
- Iasgach a' Bhradain, Ratharsair
- EXTERNAL ID
- HCD_DAVIDBANKS_049
- ÀITE
- Ratharsair
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1950an
- CRUTHADAIR
- James/David Banks
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13105
- KEYWORDS
- bradan
iasgach
geòla
geòlannan
sgioba iasgaich
aodach
West Highland Salmon Fishing Co
San dealbh-chamara seo chithear Daibhidh Banks a' bruidhinn ri feadhainn ann an sgioba iasgach Ratharsair. B' ann le Daibhidh agus athair, Seumas, a bha còirean iasgach a' bhradain mara san sgìre agus chuir Daibhidh seachad iomadh samhradh aige ag obair air na bàtaichean iasgaich.
Bha stèisean iasgaich Ratharsair faisg air Caisteal Bhròchaill air taobh an earthuath an eilein. Bhiodh an sgioba a' coimhead às dèidh ceithir lìn-phoca faisg air Bròchall agus dà phoit a bha beagan gu deas faisg air Hàlaig. Bhiodh bradan a bha a' snàmh sìos a' chost a' coinneachadh an lìon-toisich, air a chur aig ceart-cheàrn ris an tràigh, agus a' snàmh suas am fosgladh gu ruig am poca far an deidheadh a ghlacadh.
Cha robh san stèisean ach dà bhothaig far am biodh lìn agus uidheam air an glèidheadh agus lianag faisg air làimh far an crochadh iad na lìn airson an tiormachadh, an glanadh agus an càradh. San dealbh-chamara seo chithear an t-oilisgin fada a bhiodh air na h-iasgairean mar bu trice nuair a bhiodh iad air muir agus cuideachd chithear lìon air a thiùrradh ann an toiseach a' bhàta deiseil airson a chur.
West Highland Salmon Fisheries Co Ltd
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Tha Bòrd na Gàidhlig air Mona Wilson a chur an dreuchd mar a’ chiad Stiùiriche Foghlam na Gàidhlig aig a’ bhuidhinn, aon de na dreuchdan as cudromaiche a th’ ann am Foghlam na Gàidhlig. ’S ann à Leòdhas a tha Mona bho thùs agus tha i air a bhith ag obair aig Oilthigh Srath Chluaidh bho 1999 mar Òraidiche Foghlaim agus an uair sin mar Àrd-òraidiche ann an Gàidhlig. Tòisichidh i san dreuchd ùir aice aig a’ Bhòrd air an 20mh latha den mhìos seo.
Tha raon farsaing de dhleastanasan a’ tighinn leis an dreuchd ùir. Bidh Mona os cionn sgioba foghlaim Bhòrd na Gàidhlig agus a’ stiùireadh phoileasaidhean foghlaim a’ Bhùird, bidh i a’ toirt comhairle do Riaghaltas na h-Alba a thaobh Foghlam na Gàidhlig, bidh i ag obair còmhla ri ùghdarrasan foghlaim agus buidhnean eile a tha an sàs ann a bhith lìbhrigeadh foghlam gus amasan a’ Bhùird a thoirt gu buil, agus bidh i os cionn na h-obrach a nì am Bòrd gus ar dleastanasan ùra fo Achd an Fhoghlaim (Alba) 2016 a choileanadh.
Thuirt Ailean Dòmhnallach, Cathraiche Bhòrd na Gàidhlig, agus e a’ cur fàilte air an naidheachd: “Tha fios againn uile cho cudromach agus a tha an dreuchd seo a thaobh foghlam na Gàidhlig, agus tha iomadh dùbhlan romhainn. Tha an dreuchd seo agus mar a thèid ar n-amasan is cinn-uidhe a thoirt gu buil fìor chudromach don obair a tha am Bòrd a’ dèanamh san fharsaingeachd aig ìre ro-innleachdail agus tha na choileanas Stiùiriche Foghlam na Gàidhlig gu bhith aig teis-meadhan gach nì a bhios sinn a’ dèanamh. Bidh Mona os cionn sgioba a chaidh a neartachadh bho chionn ghoirid feuch gun urrainn dhaibh na h-amasan sa Phlana Cànain Nàiseanta Ghàidhlig a lìbhrigeadh. Bha sinn a’ sireadh neach aig am biodh spionnadh is dealas san obair agus tha na dearbh chomasan agus an t-eòlas aig Mona a tha dhìth oirnn gus planaichean a’ Bhùird a thoirt air adhart agus a thoirt gu bith.”
Thuirt Brus Robasdan, Ceannard Eadar-amail Bhòrd na Gàidhlig agus a chleachd a bhith na Stiùiriche an Fhoghlaim: “Tha an dreuchd seo uabhasach cudromach don obair againn agus tha Mona a’ dol a chur gu mòr ri sgioba stiùiridh Bhòrd na Gàidhlig.”
Tha Mona air a ràdh gur e aon de na prìomh amasan a th’ aice togail air an eòlas a th’ aice bho bhith ag obair aig Oilthigh Srath Chluaidh agus mar Cheannard-sgoile. “Feumaidh sinn fhathast am bun-stèidh a th’ againn airson foghlam is ionnsachadh na Gàidhlig a neartachadh agus nì sinn sin le bhith toirt taic do dh’iomairtean gus luchd-obrach misneachail is uidheamaichte a thrusadh a nì cinnteach gun tèid againn air frithealadh air an leudachadh a tha tachairt ann am foghlam Gàidhlig. Le taic bho Riaghaltas na h-Alba, Ùghdarrasan Ionadail agus oilthighean, bidh am Bòrd a’ toirt taic do dh’iomairtean a chuidicheas le bhith leudachadh an àireamh chùrsaichean a tha rim faotainn do dhaoine a tha airson teisteanas teagaisg a thoirt a-mach, no a tha airson gluasad bho theagasg tron Bheurla gu bhith teagasg Gàidhlig no tron Ghàidhlig. Tha làn fhios a’m mar a dh’fheumas sinn ceanglaichean buadhach is leantainneach a thogail aig ìre ionadail agus nàiseanta leis gach buidheann a tha an sàs ann am foghlam agus cùisean Gàidhlig eile. Tha ùghdarrasan ionadail agus Raon an Fhoghlaim Àrd-ìre cuideachd gu math cudromach don obair gus ar n-amasan a lìbhrigeadh agus bidh mi ag obair gu dlùth còmhla riutha gus làn bhrath a ghabhail air na cothroman a th’ ann.”
Tha eòlas farsaing aig Mona Wilson air raon an fhoghlaim; bha i roimhe na Prìomh Thidsear Gàidhlig fad 10 bliadhna aig Bun-sgoil Chrois na Cìse ann an Dùn Èideann, tha i air a bhith na h-oide a’ trèanadh inbhich airson CLAD, agus bha i na Ceannard eadar-amail aig Bun-sgoil Ghàidhlig Inbhir Nis.


text:
2017 Chunnaic tachartasan spreadhach a 'fàs anns an àireamh de ICOs, mar mach slighe gu seilbh a tharraing. Am-bliadhna 234 ICO pròiseactan a thog còrr $3.7 billean, leis a 'chuid as motha mòr na phàirt den tasgadh iomlan air an tarraing bho Chèitean gu an Dàmhair, a rèir Coinschedule. Tha eòlaichean den bheachd gu bheil ath-bhliadhna, ge-tà, Bidh an gluasad seo a 'crìonadh agus ICO margaidh bhios lùghdachadh mòr agus ath-structaradh.
A rèir Jerry Brito, Stiùiriche-gnìomha na buidhne nonprofit Coin-Ionad, riaghaltasan Meudaichidh smachd tòcan reic. Na bliadhna seo US thèarainteachdan agus Exchange Coimisean (SN) ràdh gun robh an virtual buinn no comharran a tha air an tabhann a reic no a dh'fhaodadh a bhith thèarainteachdan. Ma tha iad thèarainteachdan, an tairgse agus reic de na buinn no mas-fhìor chomharran ann an ICO an urra ri fheadarail thèarainteachdan laghan. A thaobh seo, SN a 'cumail cosgaisean scam agus neo-' gèilleadh ris an reachdas an aghaidh iomadh ICO-eagrachaidh. Brito 'smaoineachadh gun robh dùthchannan eile a', a tha a 'dol a thoirt a-aghaidh scam ceumannan, Leanaidh an US eisimpleir.
Tha am feum airson tòcan reic gus gèilleadh ris na riaghailtean SN, còmhla ri luchd-tasgaidh’ miann airson barrachd misneachd, dh'fhaodadh ùr an gluasad. Ann 2018, chì sinn a 'Chogaidh àrd-ùrlaran airson tabhartas ùr de chomharran a bhios nas fheàrr na comharran freagarrach mus tha iad a' leigeil a reic, agus cuidichidh-tasgaidh a dhèanamh nas fheàrr breithneachaidhean mun deidhinn.
Brito dùil gu toiseach, àrd-chabhsairean a sin a-mhàin ach a bhith fosgailte do barrantaichte-tasgaidh.
So, mar a tha an gnìomhachas professionalizes, faodaidh sinn faicinn gu bheil an ICO builgean air burst. Leis an fhìrinn innse, slaodachadh a bhiodh a 'comharrachadh gu bheil dìreach nas lugha scams. Mar mhodal maoineachaidh ùr, ICOs tha seo a 'fuireach.
Oliver Bussmann, stèidhich agus a 'stiùireadh com-pàirtiche aig Bussmann Comhairleachaidh, ceann-suidhe nach eil ann airson prothaid Crypto Valley Association agus seann buidheann CIO agus ceannard-stiùiridh aig Swiss ionmhais a 'cumail UBS, gu daingeann den bheachd gu bheil an saoghal na ICOs bi nas sine ann 2018 mar a tha barrachd cluicheadairean traidiseanta a dhol an sàs. Mar thoradh air, bidh iad a 'cur an seilbh aca IPO eòlas agus sgilean a leasachadh margaidh ùr agus fad gnìomhachais a bhios a' steigeadh ri structar nas fheàrr agus nas proifeiseanta modail a 'tàladh tasgaidhean.
Thairis air an ath; 12-18 mìosan, Tha mi an dùil gum bi ICO buadhan, leithid leabhar togalach, prìs, mheasadh tòiseachaidh, agus mar sin air adhart. Mar a tha sinn air tòiseachadh mar-thà a 'faicinn, bidh e nas duilghe a 'faighinn maoineachadh dìreach air cùl pàipear geal. Investors bidh feum claistneachd planaichean gnothachais agus ìrean àrda de follaiseachd.
Tha ceann an roinn teicnigeach aig stuaghach, Stephan Thomas ag aontachadh ri na h-argamaidean gu h-àrd, a rèir a dhreuchd ann an Quora (sòisealta àrd-chabhsair bhith a 'sgaoileadh eòlas). Tha ea 'faicinn tòrr rudan co-eadar an ICO an tonn-diugh agus an altcoin tonn de 2014. A thaobh seo, a 'chiad Hype bheir slighe gu tuilleadh ciallach agus cothromach ICO; ICOs bi mòran aca atharrachadh an dòigh-obrach a thàladh a tasgadh. Mark Lurie cuideachd den bheachd gu bheil ath-bhliadhna bidh tòrr nas aitreabhail calpa a bhios uile a 'dol gu an ìre as àirde pròiseactan.
Bidh shakeout ann ICOs agus plèana gu càileachd. Bidh lionmhorachd de ICOs far a bheil beagan thèid bodhaig. Bidh tòrr nas aitreabhail calpa a bhios uile a 'dol gu an ìre as àirde pròiseactan. Sin an rud a thachair aig àm a 'èiginn ionmhais le Venture Capital agus fàs-ionannachd cuairtean, cuideachd. As companaidhean nach b 'urrainn airgead sam bith a thogail, ach tha an fheadhainn a dh'fhaodadh airgead a thogail a rinn e aig fìor àrd luachadh.
Ann 2018, smartest a 'gluasad air a' phàirt de chompanaidhean a 'dèanamh ICOs agus Bitcoin co-cheangailte ri bathar a bhios a' tighinn dhen chìch a 'phobaill agus na meadhanan far a' “didseatach airgid” bun-bheachd, mar Wired aithisgean. Tha e a 'samhlachadh nach eil a' dèanamh ciall, agus tha e a 'faighinn ann an slighe ar tuigse cheart de teicneòlas ùr a' coimhead coltach airgid ach an da-rìribh nach eil. Ach ICO bidh com-pàirtichean a bhith a 'dèanamh mòr-oidhirpean gus atharrachadh ìomhaigh a' ghnìomhachas. Uilleam Mougayar, ainmeil Chanada Inbheistear, neach-tionnsgain, agus ùghdar grunn leabhraichean blockchain, ag ràdh gu bheil an sruth ICO mhargaidh agus comharran thàladh ceàrr cluicheadairean.
Neo-mhàin a tha Comharra 1.0 a 'tàladh an ceàrr-seòrsa phròiseactan, ach tha e cuideachd a 'tarraing ceàrr sheòrsaichean de dhaoine a tha a' faicinn buannachdan bho bhith ag snìomh currency, a 'togail bhon t-sluagh agus a' gealltainn a 'ghealach, le glè bheag cunntachalachd a thèid a chumail an aghaidh. A 'chiad and foremost, feumaidh sinn a-rithist agus a chur an bunaiteach innleachdas de na blockchain. An uair sin feumaidh sinn measadh a dhèanamh air comharradh feartan breithneachail, gun thar-Engineering an tòcan comasan. Feumaidh sinn a chur an blockchain ais dhan cho-aontar, agus nach 'eil an tòcan.
Vitalik Buterin ag ràdh mu dheidhinn ùr seòrsa de chomharran a bharrachd. Tha e cinnteach gu bheil ann an 2018-2019 seòrsa ùr de chomharran, ICO 2.0, Nochdaidh airson barrachd inbheach ICO mhargaidh.
Tha cuid de na deagh bheachdan a, tha tòrr de smuaintean uamhasach, agus tha tòrr fìor, Fìor dhroch smuaintean, agus gu math beagan scams cho math. Tha mi an dùil a dh'ionnsaigh 2.0 agus na seòrsachan rudan a bhios daoine a 'tòiseachadh a' togail ann an 2018 agus 2019 bidh, Gu coitcheann, a bhith mòran nas àirde càileachd. Gu h-àraidh aon uair a thòisicheas sinn a 'faicinn dè a' bhuaidh a 'chiad tonn de chomharran a tha anns a' mheadhan-ri-ùine nas fhaide.


text:
Mammern
‘S e baile beag air an àirde an ear-thuath na h-Eilbheis a th’ ann am Mammern. Tha e suidhichte aig 409m os cionn ìre na mara[1] air an taobh thall an Loch Constance (Gearmailtis: Bodensee) bhon A’ Ghearmailt air iomall Frauenfeld, anns an roinn (Gearmailtis: Kanton) Frauenfeld, dìreach 42km air falbh bho Zürich, 264km bho Ghenève agus 135Km bho Bhern, prìomh-bhaile na dùthcha.[2] Tha dìreach 590 duine a’ fuireach anns a’ bhaile. ‘S e Gearmailtis an cànan a tha aig a’ mhòr-chuid dhe na daoine ann am Mammern. Chaidh am baile a chlàradh airson a’ chiad turas ann an 909 mar Mhanburron.
Daoine Ainmeil[deasaich | deasaich an tùs]
- Chaochail an Ceimigear Leopold Ružička an seo ann an 1976.


text:
- TIOTAL
- Sanas Taigh-cluiche Inbhir Nis airson na dealbh-chluiche ainmeil 'The Stranger!'
- EXTERNAL ID
- Z_GB232_D313_71
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1850an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4797
- KEYWORDS
- taighean-cluiche
sanasan dealbhan-cluiche
sanasan taighean-cluiche
dealbhan-cluiche
bròn-chluich
baoth-chluich
òran
dannsa
cleasaichean
ban-chleasaichean
dràma
actairean
cluicheadairean
Sanas Taigh-cluiche Rìoghail Inbhir Nis airson 13 Màirt 1851. Thòisich an oidhche leis an dealbh-chluich 'The Stranger!'. Chaidh 'an Srainnsear ' a chluich le Mgr T. R. Cobham agus 'Count Wintersen' le Mgr Clarke. An deidh sin bha an t-eadar-cluiche èibhinn 'Hercules King Of Clubs' ann anns an robh Mgr J. W. Anson a' cluich 'na rianachd ùr ainmeil de 'The Statues' far an robh e 'nochdadh mar 'Hercules a' marbhadh an Leòmhainn' agus 'Venus ag èirigh às a' mhuir'. Chriochnaich an oidhche leis a' chomadaidh 'Katherine And Petruchio! neo Taming the Shrew''
Thòisich taisbeanadh na h-oidhche aig 8f agus bha prìsean nan suidheachan eadar sia sgillinn anns a' ghaileiridh agus dà thasdan anns na bocsaichean. Tha na facail ann an Laideann 'Vivant Regina Et Princeps' ('Beath' Fhada dhan Bhànrigh 's dhan Phrionnsa'), sgrìobhte aig bonn an t-sanais, mun Bhànrigh Bhictoria agus Prionnsa Albert.
Chan eil e soilleir cuine a dh'fhosgail an Taigh-cluiche Rìoghail an toiseach, ach tha teisteanas ann a tha a' toirt taic dhan bheachd gu robh e ann ro 1826. Ghluais an taigh-cluiche gu Seòmraichean Lowe, air Sràid na h-Eaglaise, ann an 1849, agus ghluais e dha àite mu dheireadh, air Sràid na Bruaich, dà bhliadhn' deug thar fhichead an dèidh sin. Chaidh an Taigh-cluiche Rìoghail a sgrios le teine air madainn Dimàirt an t-17mh den Mhàirt 1931. Bha cleasachd Will Fyffe air fhosgladh an oidhche roimhe ach cha deach mòran de na propan aige neo an t-airgead a chaidh thoirt a-steach a lorg a riamh


text:
Factory Wholesale Thick Density Cuticle Aligned Hair
More Hair and texture
Color chart
Production process:
Our Factory
(Our human hair factory is your factory , the delivery time can be guaranteed )
Our Team
Testing
Certificate Of 100% Human Hair
Tha mu 100% de dh'fhuilt minc beò a tha a 'tuiteam bho nàdar gu saor an-asgaidh. Tha sinn a' tuiteam gu nàdarra. Tha sinn a 'gealltainn nach dèan thu rudan sam bith eile dha na beathaichean. Tha e gu tur sàbhailte airson cleachdadh dhaoine le dì-ghalarachadh farsaing airson lashes.And is urrainnear 1 paidhir a chleachdadh airson còrr is 30 uair cho math ri ùr, tha e a 'ciallachadh dìreach $ 0.15 gach uair, Nàdarra agus furasta a chleachdadh. Tha luibhean beòil co-chòrdail dè an sùilean air an làimh chlì no air an làimh dheis no eadar-dhealachaidhean eadar-dhealaichte agus chan eil an còmhlan cotain againn cuir cron air a 'chraiceann.
Airson na sreathan sìoda sìmplidh 3D, bidh sinn dìreach a 'cleachdadh làimhseachadh dì-ghalarachaidh fiber PBT na Coireis, is e sin an stuth as fheàrr air a' mhargaid agus tha MSDS againn airson an stuth seo. faodar a chleachdadh suas ri 20 uair cho math ri ùr. Faodaidh teicneòlas adhartach dèanamh cinnteach gu bheil luibhean a 'gleidheadh buaidh 3D thar 1 bliadhna gun a bhith mì-fhoirmeil.
Tha na brògan deatamach co-chòrdail againn air gach sùilean clì no deas no baidean eadar-dhealaichte agus chan eil ar brand cotton a 'dèanamh cron air a' chraiceann.
Faodaidh sinn cuideachd na h-innealan agus na pacaidean a thionndadh a rèir do riatanasan.


text:
Mu Ar Deidhinn
Is e companaidh earranta le barantas a th’ ann an Comhairle nan Leabhraichean, a tha air a riaghladh le Meòrachan is Artaigilean a’ Chomainn fon cheann-latha 2 Iuchair 1996 agus air ath-ùrachadh air 23 Gearran 2011.
Chaidh Comhairle nan Leabhraichean a stèidheachadh ann an 1968, agus tha còignear luchd-obrach làn-thìde aig a’ bhuidheann. Tha oifisean na Comhairle suidhichte aig 32 Sràid Achadh a’ Mhansa ann an Glaschu, le bùth-leabhraichean anns a bheil raon farsaing de leabhraichean, chairtean, chlàran-ciùil is DVDan sa Ghàidhlig agus co-cheangailte ris a’ Ghàidhlig. 'S e amasan na buidhne:
- Taic a chur ri leasachadh air sgrìobhadh Gàidhlig.
- Ùidh a bhrosnachadh ann an leabhraichean Gàidhlig agus ann an stuthan co-cheangailte eile.
- Taic a chur ri ùghdaran Gàidhlig le bhith a’ buileachadh thabhartasan is bharantasan orra.
- Taic a chur ri gnìomhachas foillseachaidh na Gàidhlig.
- Raon, càileachd is buaidh litreachas na Gàidhlig a mheudachadh.
(Companies House: SC166766)
Tha Comhairle nan Leabhraichean moiteil a bhith na ball air Caidreabhas Litreachais na h-Alba


text:
Naidheachdan 11:00m
1 An t-Sultain 2015 Ùraichte aig Ùraichte aig
An Ungar
Chaidh aon de na prìomh stèiseanan rèile ann am prìomh bhaile na h-Ungaire, Budapest, a dhùnadh airson greis madainn an-diugh an dèidh mar a dh'fheuch na ceudan de dh'in-imrich ri faighinn air bòrd trèanaichean a bha a' dèanamh air an Ostar agus a' Ghearmailt. Tha còrr air mìle neach a-nis air cruinneachadh taobh a-muigh an stèisein, 's iad air an cuairteachadh leis na Poilis, ach chan eil na Poilis a' leigeil leotha a dhol a-steach dhan stèisean idir.
Prògram Reachdais
Bidh foghlam agus sochairean aig teis-mheadhan prògam reachdais Riaghaltas na h-Alba airson na bliadhna ri teachd, a thèid fhoillseachadh nas fhaide den là. Bidh Nicola Sturgeon a' mìneachadh mar a tha i am beachd cumhachdan ùra a gheibh Holyrood a dh'aithghearr a thaobh sochairean a chleachdadh am measg eile 's i a' bruidhinn anns a' Phàrlamaid feasgar.
Ceangal-rathad an Iar Inbhir Nis
Tòisichidh obair gu h-oifigeil an-diugh fhathast air ceangal-rathad chun an iar air baile Inbhir Nis. Cosgaidh am pròiseact còrr air £55m. Ach tha a' Chomhairle ag ràdh gun toir e piseach air seirbheisean còmhdhail timcheall a' bhaile le a bhith a' dol tarsainn air a' Chanàl Chaileannach agus Abhainn Nis. Ach tha luchd-strì a tha a' seasamh na aghaidh ag ràdh gun tèid milleadh a dhèanamh air cuid den talamh uaine as fheàrr anns a' bhaile.
Rangers
Tha Teàrlach Green a bha na cheannard air Rangers an-dràsta ga cheasnachadh leis na Poilis ann an Glaschu, 's dùil gun tèid casaidean a chur na aghaidh an co-cheangail ris an ùine a chuir e seachad aig a' chluba. Ghabh e smachd air Rangers ann an 2012 an dèidh mar a chaidh iad ann an làmhan luchd-trusaidh nam fiach. Chan eil e soilleir aig an ìre seo dè dìreach na casaidean a thèid a thogail na aghaidh.
Loch Baghasdail - Malaig
Tha luchd-strì a' cumail a-mach gu bheil cothrom an lùib an dà bhàt-aiseig ùr a th' air fàire gus seirbheis a ghealltainn eadar Loch Baghasdail agus Malaig. Tha dùil gum bi na bàtaichean, a tha gan togail aig Gàradh MhicFhearghais air Chluaidh, deiseil an ceann trì bliadhna, 's mar sin gum bi dà bhàt-aiseig a bharrachd anns a' chabhlach aca. Thuirt cathraiche Stòras Uibhist, Aonghas MacIlleMhaoil, gu bheilear ag iarraidh an t-seirbheis ùr a bhith mar phàirt de chùmhnant nan aiseagan a tha an-dràsta ga chur a-mach gu tairgse.


text:
- TIOTAL
- Bùth a' chungadair, Caol Loch Aillse
- EXTERNAL ID
- HCD00047
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1930
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11771
- KEYWORDS
- bùth
Caol Loch Aillse
cungadair
Thog Donnchadh Mac a' Phearsain a' bhùth aige, Cungadair a' Chaoil, air talamh a fhuair e air màl bho Chompanaidh Rathaidean Iarainn na Gàidhealtachd aig cosgais trì notaichean sa bhliadhna. Bha a' bhùth air oisean Sràid an Stèisein agus Rathad na h-Aiseig ann an àite luachmhor gus luchd-turais a bha a' dol dhan Eilean Sgitheanach a ghlacadh. Bha bùth a' chungadair ann an Caol Loch Aillse eadar 1912 gu tràth sna 1960an, a' reic iomadh seòrsa rud, nam measg cairtean agus bathar togail-deilbh chamara. Thog Donnchadh Mac a' Phearsain e fhèin iomadh dealbh agus sgrìobh e trì leabhraichean mu bheatha ann an Caol Loch Aillse. Dh'fhoillsich e leabhar fiosrachaidh luchd-turais mun sgìre a h-uile bliadhna. Tha a mhac, Niall, aig an uinneig
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Abair spòrs!
Bha a h-uile duine ris an do thachair mi a bha san Òban aig a’ Mhòd air an dòigh glan leis an deagh shìde! Ged nach robh mi ann ach latha, mhothaich mi na bha ann de dhaoine òga, comasach, a bha trang a’ cur air adhart na h-iomairtean aca. Gu pearsanta bha iomadach rud ris an do rinn mi toileachas mòr, ach seo agaibh a dhà dhiubh.
B’ e chiad rud, am fèill a rinnear air Gàidhlig bhòidheach Earra-Ghàidheal ann am Mìorbhail nam Beann, a chruthaich Iain MacPhàrlain stèidhichte air na sgrìobh am bàrd Donnchadh Bàn Mac an t-Saoir agus a chaidh a chur an cèill cho àlainn le Balaich Dhonnchaidh Bhàin. Abair tlachd criomag dheth a chluinntinn. Meala naidheachd dhaibh, do Dhualchas Nàdair na h-Alba agus a h-uile duine eile a bha an sàs.
B’ e an dàrna rud, agus an rud air a bheil mi airson iomradh a thoirt, an naidheachd mu iomairt ùir Chomunn na Gàidhlig, Spòrs airson Òigridh. Tha mi a’ faicinn agus a’ cluinntinn – air leithid am prògram ionmholta Spòrs na Seachdain agus air An Là – barrachd is barrachd ghaisgich a tha an sàs ann an spòrs agus a tha a’ gabhail gach cothrom Gàidhlig a bhrosnachadh tro mheadhan spòrs. Tha na peathraichean Nic a’ Phì a’ tighinn gu inntinn, agus bho chionn deich latha bha e sònraichte math a chluinntinn mar a rinn Gàidheil na h-Alba a tha an sàs ann am Iomain Cholmcille a gnothach air Gaidheil na h-Èireann!
Air feadh na dùthcha tha miann aig daoine a bhith an sàs ann an spòrs – a’ gabhail pàirt no ag amhairc agus a’ leantainn. Tha na meadhanan Gàidhlig a’ riochdachadh mòran dheth sin tro rèidio agus telebhisean.
Bho àm gu àm cluinnear nach eil spòrs air BBC ALBA ach mar chleas airson luchd-amhairc a tharraing. Abair cleas – a bhith a’ toirt do luchd-amhairc an dearbh rud a tha iad airson fhaicinn! Ach tha e nas cudromaiche na sin.
Tha a’ cheart uidhir ùidh aig luchd-bruidhinn na Gàidhlig ann an spòrs ‘s a tha aig luchd-bruidhinn na Beurla, agus tha e ceart gu bheil spòrs aig ìre nàiseanta agus eadar-nàiseanta air BBC ALBA. Mar eisimpleir bidh Alba an aghaidh Belarus air an t-seanail oidhche Haoine.
Tha an t-uabhas dhaoine san dùthaich againn beò-ghlacte le ball-coise agus saoilidh mi gu bheil ùidh ann an rugbaidh agus iomain a’ fàs. Le bhith a’ craoladh gheamaichean gu cunbhalach tha mòran dhaoine nach biodh idir a’ suathadh sa Ghàidhlig a’ cur eòlas air ar cànan agus air na meadhanan againn. A bheil sinn a’ dèanamh gu leòr airson slighe a dhealbhachadh dhaibh gus Gàidhlig ionnsachadh? Tha amharas agam gu bheil fada bharrachd a dh’fhaodadh a dhèanamh. Thachair mi ri neach-leantainn Partick Thistle aig nach eil ceangal sam bith le Gàidhlig bho chionn greis air ais – bha e ag ràdh rium gun do thòisich e fhèin agus a nighean air Gàidhlig ionnsachadh air sgàth gun do dhùisg prògraman ball-coise BBC ALBA an toiseach, agus an uair sin prògraman eile air BBC ALBA, miann annta a’ chànan ionnsachadh. Agus thòisich iad air clasaichean. Fhuair iad a-mach nach tig cànan gun obair agus tha iad a-nis a dhìth am misneachadh gus cumail a’ dol.
Ma dhùisgeas spòrs am miann Gàidhlig ionnsachadh, tha e riatanach gum bi na slighean ionnsachaidh ann agus gum bi taic ri làimh nuair a tha an neach-ionnsachaidh an impis a bhith a’ toirt thairis. Tha e cuideachd riatanach gum bi barrachd ghuthan Gàidhlig rin cluinntinn air an raon cluich ionadail agus aig àrd ìre cluich is coidseadh. Tha fhiosam gu bheil a dhà no trì chluicheadairean òga ann am prìomh lìogan ball-coise na h-Alba a thàinig tro fhoghlam tro mheadhan na Gàidhlig, agus ‘s e fior rud math a tha sin, agus gura math a thèid leotha. Tha obair mhòr romhainn.
Leis an sin, gach dùrachd bhuamsa do Chomunn na Gàidhlig airson soirbheas iomairt Spòrs airson Òigridh agus gu h-àraid an iomairt maoineachaidh airson meanbh-bhus. Gun cheist tha iad, agus a h-uile gaisgeach eile a tha a’ brosnachadh spòrs tro mheadhan na Gàidhlig (agus tha mòran dhiubh ann a bhithinn deònach ainmeachadh an seo nan leigeadh iad fios), nan samhla dhuinn agus airidh air ar taic làidir.


text:
Ezequiel Hurtado
B’ e Ezequiel Hurtado Hurtado neach-poileataigs, saighdear agus stàitire à Coloimbia[1], a bha na cheann-suidhe na dùthcha eadar 1883 agus1884.[2][3]. Rugadh e ann an Silvia, anns a’ Chauca air 14mh an Dùbhlachd 1825 agus dh’eug e ann am Popayán 24mh an t-Sultain 1890. Mac Nicolás Hurtado agus María Trinidad Hurtado, fhuair Ezequiel Hurtado a chuid fhoghlaim anns an sgoil San José agus an dèidh sin dh’ionnsaich e Lagh aig Oilthigh Chauca, far an tug e ceum air 27mh am Faoilleach 1852. An uair sin bha e na ollamh aig an oilthigh sin.[4]
Susbaint
Anns na Cogaidhean[deasaich | deasaich an tùs]
Fhuair e a’ chiad bhlas a’ chogaidh ann an 1851, nuair a bha e an sàs ann an dìon bunaite laghail na dùthcha. Thoisich a bheatha armailt poiliteagach ceart gu leòr dà bhliadhna an dèidh sin, nuair a bha e an sàs anns na sabaidean an aghaidh an deachdaire José María Melo ri taobh a' Pàrtaidh Libearalach. Bho 1860, bheireadh e pàirt anns na còmhragan rèabhlaideach an aghaidh Riaghaltas an Tòraidh Mariano Ospina Pérez. A bharrachd air sin bha e am measg na feachd aig an t-Seanalair Tomás Cipriano de Mosquera is bhuannaich iad ann an 1861; Fhuair e an rang dhe Seanalair an Airm air a sgàth. An dèidh sin bha e an sàs ann am Mòr-dhàil a’ Chauca agus e iomadh thuras am broinn a’ Bhuidhne Riaghlaidh na Stàite co-dhiù. A bharrachd air sin, thug e pàirt anns a’ Cho-Chruinneachaidh dhe Rionegro, a chuir Bun-reachd 1863 air dòigh.
Anns a' Phoileataigs[deasaich | deasaich an tùs]
An dèidh sin, ann an 1868, chaidh e a thaghadh mar Riochdaire dhan Mhòr-dhàil agus an uair sin mar Sheanadair. Chaidh e a dh’ainmeachadh ministear a’ chogaidh is a’ Chabhlaich leis a’ cheann-suidhe Julián Trujillo Largacha ann an 1878 agus an ceann bhliadhna chaidh e a thaghadh mar Cheann-suidhe (Riaghladair) Stàit Fèin-riaghlach A’ Chauca, airson teirm dhe ceithir bliadhnachan (1879 - 1883); Fhuair e an dreuchd sin tron "Rèabhlaid A’ Ghiblein" (1879), leis na seanalairean Eliseo Payán agus Juan de Dios Ulloa os a chionn, is iad nan riochdairean co-bhann dhe na daoine aig Mosquera agus daoine neo-eisimeileach a bha an aghaidh na mì-ghnàthachaidhean a rinn na daoine radaigeach.
Nuair a leig e an dreuchd sin ann an 1883, chaidh e a thaghadh leis a’ Mhòr-dhàil mar neach-ainmichte gu Ceannas na Dùthcha agus chaidh e a dh’ainmeachadh mar Bhritheamh Àrd-Chùirt a' Cheartais cuideachd. Le sin chleachdadh e còirichean a’ chinn-suidhe eadar an Giblean agus an Lùnasdal 1884, air sàilleabh na dàlach a bha aig Rafael Núñez airson an dreuchd fhaighinn. Nuair a chuir e a Bhuidheann Riaghlaidh air dòigh thug e na raoin-ùghdarrasan dhe Riaghaltas (ministrealachd na dùthcha agus a’ cheartais an latha an-diugh), Maoineachadh, Ionmhas, Leasachadh, Dùthchannan Cèin, Foghlam agus Cogadh gu Manuel M. Castro, Felipe Angulo, Mariano Tanco y José María Caro, José J. Vargas, Eustorgio Salgar, Napoleón Borrero agus José María Campo Serrano fa leth.
Fhuair e dreuchdan cudromach seadh anns a’ Chauca, seadh aig ìre nàiseanta, bha e na Bhritheamh aig Taigh-cùirte a’ Chauca agus aig Àrd-chùirt a' Cheartais, eadar dreuchdan eile cargos. A bharrachd air sin , bha e an sàs anns a’ ghnìomhachas na Cairte-Gheal (neo Quinine) anns an Stàit sin.
An dèidh a’ chinneas fhàgail thug e fuidse do Phròiseact an Ath-bheòthachaidh a bha aig Núñez, ann an Cogadh ann an 1885, agus chuir iad dhan phrìosan e, far an d’ fhuair e fìor dhroch làimhseachadh, an uair sin thilg iad a-mach an dùthaich e gu Costa Rica; fhuair e cead airson tilleadh ann an 1889, far an do bhàsaich e an ceann greis.
Tha an duslach aige na laighe ann an Teampall nan Urramach (El Panteón de los Próceres) anns a’ bhaile Popayán ann an (Cauca), coisrigte ann an 1940 leis a' Cheann-suidhe Guillermo León Valencia.
Iomraidhean[deasaich | deasaich an tùs]
Ceanglaichean A-mach[deasaich | deasaich an tùs]
- Pàrtaidh Libearalach Choloimbia (Spàinntis)
Gallaraidh[deasaich | deasaich an tùs]
Simón Bolívar • Francisco de Paula Santander • Joaquín Mosquera • Rafael Urdaneta • Domingo Caycedo Santamaría • Jerónimo de Mendoza Galavís • José Ignacio de Márquez Barreto • Pedro Alcántara Herrán • Juan de Dios Aranzazu • Tomás Cipriano de Mosquera • Rufino Cuervo y Barreto • José Hilario López • José María Obando • José María Melo • Tomás Herrera • José de Obaldía • Manuel María Mallarino • Mariano Ospina Rodríguez • Juan José Nieto Gil • Bartolomé Calvo • Leonardo Canal González • Froilán Largacha • Manuel Murillo Toro • José María Rojas Garrido • Santos Acosta Castillo Joaquín Riascos • Santos Gutiérrez Prieto • Eustorgio Salgar • Santiago Pérez de Manosalbas • Aquileo Parra Gómez • Manuel María Ramírez Fortoul • Julián Trujillo Largacha • Rafael Núñez Moledo • Francisco Javier Zaldúa • Clímaco Calderón • José Eusebio Otálora • Ezequiel Hurtado • José María Campo Serrano • Eliseo Payán • Carlos Holguín Mallarino • Miguel Antonio Caro Tovar • Manuel Antonio Sanclemente • José Manuel Marroquín • Rafael Reyes • Diego Lemos • Jorge Holguín Jaramillo • Ramón González Valencia • Carlos E. Restrepo Restrepo • José Vicente Concha • Marco Fidel Suárez • Pedro Nel Ospina Vásquez • Miguel Abadía Méndez • Enrique Olaya Herrera • Alfonso López Pumarejo • Eduardo Santos • Darío Echandía Olaya • Alberto Lleras Camargo • Mariano Ospina Pérez • Laureano Gómez Castro • Roberto Urdaneta Arbeláez • Gustavo Rojas Pinilla • Gabriel París • Guillermo León Valencia • Carlos Lleras Restrepo • Misael Pastrana Borrero • Alfonso López Michelsen • Julio César Turbay Ayala • Belisario Betancur Cuartas • Virgilio Barco Vargas • César Gaviria Trujillo • Ernesto Samper (1994–1998) • Carlos Lemos Simmonds • Andrés Pastrana Arango (1998–2002) • Álvaro Uribe (2002–2010) • Juan Manuel Santos Calderón (2010–2018) • Iván Duque (2018–)


text:
Naidheachdan 11:00m
14 An t-Samhain 2012 Ùraichte aig Ùraichte aig
SSE
Chuir a' chompanaidh chumhachd SSE, dham buin Scottish Hydro, Southern Electric agus Swalec, dìon orra fhèin an dèidh dhaibh innse gun do rinn iad prothaid de dh'fhaisg air £400m sna sia mìosan bhon Ghiblean dhan t-Sultain am bliadhna. Tha sin suas còrr is an treas cuid air an aon ùine an-uiridh. Chuir a' bhuidheann, a tha stèidhichte ann am Peairt, cosgais air luchd-cleachdaidh suas 9% bho chionn beagan sheachdainnean.
Cion-cosnaidh
Tha an àireamh a tha gun chosnadh air feadh na rìoghachd air tuiteam a-rithist airson nan trì mìosan eadar an t-Iuchar agus an t-Sultain. Tha an àireamh sìos mu 49,000 gu beagan a bharrachd air 2.5m. Ann an Alba air an làimh eile tha an àireamh a tha gun chosnadh suas 4,000 gu 218,000.
Stailcean Eòrpach
Tha milleannan dhaoine ann an 23 dùthchannan air feadh na h-Eòrpa a' gabhail pàirt ann an stailcean an-diugh an aghaidh ghearraidhean a tha na riaghaltasan aca a' cur an sàs. Tha na h-aonaidhean a th' air cùlaibh nan stailcean airson gun tòisich riaghaltasan a' cosg airgid airson an eaconamaidh a bhrosnachadh.
AG Barr
Thàinig a' chompanaidh Albannach, AG Barr, a tha a' dèanamh Irn Bru, gu aonta le Britvic. 'S e Barr Britvic ainm na companaidh ùire cho fad 's gun gabh luchd nan earrainnean ri sin. Bidh smachd aig luchd-earrainn Britvic air 60% den bhuidhinn ùir, agus an còrr aig AG Barr. Bidh prìomh oifis na buidhne aig ionad Barr ann an Comhar nan Allt, agus obair na buidhne stèidhichte aig làrach Britvic ann an Hertfordshire.
Càbal a' Chuain Sgìth
Chuir Comhairle nan Eilean Siar litir gu riaghladair a' chumhachd, Ofgem, ag iarraidh mìneachaidh air ciamar a chaidh £300m ris an tomhas air na chosgas e càbal dealain a chur fon Chuan Sgìth eadar na h-Eileanan agus Tìr Mòr. Agus tha an litir cuideachd a' ceasnachadh ciamar a tha pròiseactan den aon sheòrsa ann an dùthchannan Eòrpach eile gu math nas saoire na sin.
Cosgaisean na Gàidhealtachd
Tha Comhairle na Gàidhealtachd a' beachdachadh air sgeama far am biodh iad ag ainmeachadh gu poblach chompanaidhean agus bhuidhnean a tha a' cur chosgaisean a bharrachd mu choinneamh stuth a chur dhan Ghàidhealtachd agus dha na h-Eileanan. Tha oifigich malairt na Comhairle airson fiosrachadh a thoirt seachad mu chompanaidhean a tha a' dèanamh sin, agus bidh comhairlichean a' beachdachadh a-màireach air an tèid iad air adhart leis an sgeama.


text:
Tha Genotropin - na toradh air leth de hormon fàis ann an Thailand agus ann an dùthchannan eile, air a bhith air a stèidheachadh mar thàillear càileachd is cothromach
Ciamar a chuireas tu hormon fàis air adhart gu neo-eisimeileach?
An dèidh dhut air a ghnìomhachadh a ' HGH peanncuir an dà dhuilleag a dh 'fheumas tu, is urrainn dhut tòiseachadh air sgrìobadh
- cuir às a 'chaip dìon bhon snàthad
- tha a h-uile rud deiseil airson in-stealladh, thèid an in-stealladh a dhèanamh le làmhan glan agus thèid an craiceann a làimhseachadh ro làimh le deoch làidir
- An obair a bhith a 'cur a-mach hormon fàis fon chraiceann a-steach don t-saill (chan e fèith)
Nòta! Faodaidh tu àite sam bith a chleachdadh air a 'bhodhaig (cnata, cas, stamag no gualainn)
- A-rithist, feumaidh tu a dhol a-steach do shnàthaid do dhoimhneachd de mhìlmeatairean 5, faodaidh tu a dhèanamh aig ceàrn no slèite ceart - mar a tha san dealbh
- Na gabh dragh, tha an snàthad glè thana, chan eil e a 'dochann idir idir
- An uairsin dìreach brùth air a 'phutan agus gleidh airson 5 diogan
Ready! tha e glè shìmplidh le cuideachadh bho bhith a 'toirt a-steach hormona fàis, tha thu a' fàs nas òige agus nas fhallaine a h-uile latha


text:
Fearg am Moireibh is cuirm Sea King ga cur dheth
Tha fearg air daoine ann am Moireibh às dèidh mar a chaidh cuirm, a bha gu bhith a' comharrachadh gun robh heileacoptairean Sea King a' dol a-mach à seirbheis, a chur dheth.
Chuir buill dhan Sguadron 202 ann an Inbhir Losaidh an cruinneachadh air dòigh airson luchd-obrach agus muinntir na sgìre.
Bidh na heileacoptairean a' dol a-mach à seirbheis an t-seachdain seo tighinn, agus thèid heileacoptairean a bhios air an ruith le companaidh bhon roinn phrìobhaidich nan àite
Tha na heileacoptairean Sea King air a bhith ann an Inbhir Losaidh airson còrr air 40 bliadhna.
Bha cuid anns an sgìre ag ràdh gur e co-dhùnadh uabhasach a bha sin.
Chan eil e soilleir cò a chur a' chuirm a bha gu bhith an Eilginn dheth, ach tha an RAF ag ràdh nach b' e an MOD a bh' ann.


text:
08/03/2014
Tha cuid dàna, cuid eile rìoghail
Chaidh iris air-loidhne ùr a chur air bhog an t-seachdainn-sa - Dàna. Cha do leugh mi tòrr dheth fhathast ach tha coltas glè mhath air. Gheibhear altan air naidheachdan, spòrs agus eadhon saidheans is teacneolas. Ghlac am pìos air 'ceallan-luirgeach' mo shùil agus feumar aideachadh gun robh mi taingeil gun do mhinich an t-ùghdar gur e seo a th'againn air 'stem cells'.
Coltach gu bheil connspaid ann cuideachd, no co-dhiù deasbad air 'in-imrich'. Nach math gu bheil rudeigin Gaidhealach againn a chuireas dragh air leughadairean an Daily Mail?
Fhad's a tha cuid againn dàna, tha cuid eile fhathast tràilleil. Tha e rudeigin iongatach san là an-diugh gum bu mhiann le cuideigin am facal 'rìoghail' san ainm aige. Ach, bha e na bheachd aig cuideigin sa Cholaiste Gàidhlig ann an Ceap Breatainn gum bu choir a' cholaiste a bhith 'rìoghail'. Gu h-inntinneach, bha nàdar de dh'ar-a-mach an-aghaidh an amaideis seo. Rudeigin a b'urrainn dhan Chomann Gaidhealach ionnsachadh. Nam biodh ACG air a bhith na bu dealasaiche a thaobh brosnachadh na Gàidhlig sna coimhearsnachdan seach cuireadh a thoirt do Phrionnsa Teàrlach a thighinn dhan Mhòd, 's dòcha gum biodh a' Ghàidhlig fhathast ri cluinntinn ann an iomadh àite far nach eil facal dhi san là an-diugh.
http://danamag.org/
No comments:
Subscribe to: Post Comments (Atom)


text:
Cosgais a' chàbail fhathast gun mhìneachadh
Thuirt Scottish Hydro Electric Transmission Eta (SHE), a' chompanaidh a tha airson càbal dealain a chur fon mhuir eadar Leòdhas agus Tìr Mòr, nach urrainn dhaibh innse aig an ìre seo carson a chosgas e a dhà uidhir ri pròiseactan eile de a leithid air feadh na Roinn Eòrpa.
Dh'innis iad aig toiseach na mìos gun cosg an càbal £700m a-nis.
Tha pròiseact faisg air an aon mheud san t-Suain a' dol a chosg leth uidhir sin.
Thuirt SHE cuideachd gum biodh càbal a' Chuain Sgìth suas ri da bhliadhna nas fhaide ga thogail.
Tha seo a gabhail a-steach 45 mile de chàbal fon mhuir a bheir leis 450 megawatt, 60 mile de chàbal air tìr eadar Achadh Dà Dhòmhnaill agus a' Mhanachainn, agus dà stèisean airson an cumhachd a chur air falbh agus a thoirt air tìr.
Ach tha proiseact a tha ag amas air dealan a chur eadar an t-Suain agus Lituàinia, le càbal 250 mile, a' toirt leis 700 megawatt agus dà stèisean, 's a thèid a chrìochnachadh an ceann trì bliadhna, a' dol a chosg beagan is £350m.
Dh'èirich prìs a' chopair an-uiridh, ach tha i a-nise a' tuiteam air ais.
Tha pròiseactan eile san Roinn Eòrpa le ceangail tòrr nas fhaide cuideachd nas saoire na pròiseact a' Chuain Sgìth.
Thuirt labhraiche do Scottish Hydro Electric nach robh càil aca ri ràdh aig an ìre seo.